«Artzek esaten zidan bezala, osotuz osatu, eta osatuz osotu» – Independentea\n2022ko martxoak 26 2022ko martxoak 15\nElkarrizketa hau Berria egunkarian estreinakoz argitaratutakoa da, 2020ko martxoaren 15ean, hain zuzen Espainiako estatuan «alarma egoera» indarrez ezarri zen egunean bertan. Egun horretan argitaratu zitzaizkion euskal prentsan azken aldiz mediku honi esateko zituenak. Egoerari aurre egiteko sortu zen Independentea. Gaur, ondorengo elkarrizketa estreinakoz argitaratu eta bi urtera justu, 2022ko martxoaren 15 honetan, Creative Commons lizentzia irekiari esker ekarri dugu Independentera, guztiz beharrezko mezua delako.\nBai. Iruñean nintzen, eta etxea ikustera etorri ginen. Kanpotik ikusi genituen etxea eta lorategia, eta, handik egun batzuetara, jabeekin geratu nintzen etxea barrutik ikusteko. Egun horretan, sekulako ekaitza zegoen; trumoiak, tximista, euria… Abiatu aurretik, pentsatu nuen: «Zer demontre noa ni gaur etxe hura ikustera», baina konpromisoa hartuta nuen, eta, ibarrera ailegatzean, atertu egin zuen. Eguzkia atera zen, eta ondoren ortzadarra. Etxetik kilometro batera nengoela ikusi nuen ortzadarra etxeko zuhaitzetik beretik ateratzen zela. Niretzat, seinale handi bat izan zen. Bizitzan eduki ditut horrelako seinaleak, eta onartzen ditut.\nMilaka lagun pasatu dira…\nAskotariko jendea dator, oso ezberdina: 16-18 urtetik aurrera… 82 eta 88 urteko ahizpa birekin akordatzen naiz, gazte batek nola esaten zien bera baino gazteago zirela. Oso larri dagoen jendea dator, minbiziarekin batez ere, baina baita bere bizitzan eten bat egin nahi duena ere. Frantziatik, Argentinatik, Mexikotik, Portugaldik dator jendea. Borondate asko behar da hain urrunetik etortzeko, eta nik uste dut bidean jada sendatzen hasten direla. Intentzioa oso inportantea da. Xamanek esaten dute intentzioa jarri behar dela, eta, hala da, gauzak intentzioarekin egin behar dira. Intentzioak norabide bat markatzen du.\nKausa-efektu asko daude gaixotasun bat azaleratzeko, eta, niretzat, birus bat ez da lehenengo kausa. Daramagun bizimodua da gakoa. Korrika eta presaka bizi gara, bizipozik gabe, gaizki elikatuz, ur kutsatuta edanez, haize zikina arnastuz… Pentsatzen dugunak, sentitzen dugunak eta egiten dugunak bat etorri behar dute, baina ez da horrela izaten, eta, horren ondorioz, ez gaude gurekin ondo… Gero birusak eta bakterioak datoz, baina ez dira lehenengo kausa: hirugarrena, laugarrena, bosgarrena dira. Lehenengoa bizimodua da. Erdi Aroan, gaixotasun batzuk zeuden, eta, orain, beste batzuk agertzen ari dira, baina gaur-gaurkoz pandemia gehiago dauzkagu minbiziarekin edo bihotzeko gaixotasunekin, koronabirusarekin baino. Bizimoduaren ondorio diren gaixotasunak dira. Orain, beldurra ari dira inokulatzen. Honi aurre egiteko ere norberak asko egin dezake. Zaindu egin behar gara. Gure emozioak eta pentsamenduak ere bai.\nBaraua da terapia magna, terapiarik handiena. 40 urtez ikusi dut barauak nola laguntzen duen osatzen, baita gaixotasunik larrienak ere. Gero eta ikerketa gehiagok baieztatzen dute behinolatik datorren metodo hori zein eraginkorra den, eta ezin dugu ahaztu edo bazterrean utzi. Ameriketako Estatu Batuetako ospitale onkologikoetan ere baraua gomendatzen dute. Aldi bat dago gauza bakoitzarentzat, jateko eta ez jateko, lan egiteko eta deskantsatzeko, esna egoteko eta lo egoteko, eguzkia eta ilargia dauden bezala, eguna eta gaua dauden bezala… Asko jaten dugu, eta ez da gose garelako. Emozioak tapatzeko jaten dugu, izan antsietatea, amorrua, kezka, beldurra… Haurrek eta animaliek berez egiten dute baraua gaixorik daudenean. Nire amamak ere egiten zuen, amama Sebastiana, gaixorik zegoenean, ohean sartzen zen, eta salda beroa hartzen zuen, eta hurrengo goizean ondo esnatzen zen. Gure gorputzak badu mediku bat, barne mediku bat, badakiena une bakoitzean zer egin behar duen. Guk ez dakigu gure gibelak nola egiten duen digestioa, edo gure bihotzak nola egiten duen taupaka, baina egin egiten dute. Zelula bakoitzak bere lana egiten du, osotasunarentzat. Zelulak ez dira indibidualistak.\nPirinioek ezin dute barrera bat izan. Alemanian, Suitzan, Austrian txertatuta dago medikuntza integratzailea osasun sistema publikoan, eta gu ezin gara atzetik joan. Portugalen ere aurretik doaz; datorren astean hitzaldi bat ematera goaz hara. Zergatik hemen ez? Galdera hori luzatu genuen bi parlamentuetan. Uste dugu urrats hori egiteko unea dela. Ez dugu asko eskatzen. Medikuntza bakarra dago, eta da sendatzen duena. Mediku batek ezin ditu ortzadarraren kolore guztiak menderatu, bakoitzak bi edo hiru menderatu ditzake, eta horietan sakondu behar du, baina kolore guztiak behar ditugu. Nire ustez, medikuntza ez da zientzia bakarrik, arte bat da, eta helburua da arte hori zabaltzea, eta bakoitzak ikustea zer kolore nahi dituen. Osakidetza eta Osasunbidea deitzen dira gure osasun sistemak, beraz, osasunaren alde egin behar dute, ez bakarrik gaixotasunaren kontra. Europan eta Ameriketako Estatu Batuetan oso aurretik doaz. Brasilen, Txilen, Perun, Nikaraguan ere… Osasunaren Mundu Erakundeko 2014-2023ko plan estrategikoak ere bide orri hori jasotzen du. Eta ikerketak badaude esaten dutenak medikuntza integratzaileak aurrezpen bat dakarrela sistema publikoan, %30eko aurrezpena. Asko da! Zergatik hemen ez dugu egiten beste herrialdeetan egiten dutena?\nMedikuak botikak ematera mugatzen dira askotan…\nBerrian argitaratua estreinakoz 2020-03-15\nErantzun bat “«Artzek esaten zidan bezala, osotuz osatu, eta osatuz osotu»” bidalketan\n2022ko martxoak 15, 23:02\nKarmelo Bizkarra boterearen abaroko medikua ez izan nonbait, heterodoxoegia izan nonbait, eta, beste hainbat eta hainbat bezala, isilarazi egin zuen “gure prentsak”. Lotsagarria, mingarria eta arduragabea prentsa horren jokaera… Bere herriari, izatea zor dionari, bizkarra eman dionaren jarrera harroxkoa. Eta, gainera, hori guztia “zientziaren”, “arduraren”, “ebidentzien”, “nazioarteko kontsentsuaren” eta – hauxe gezurrik makurrena- “zaintzaren” izenean!\nNorbera izan bedi bere jokabideen erantzule.\nGuk nahikoa ikusi dugu honi dagokionez.\nEskerrik asko, Independentea, euskaldunoi hitza eta kriterio propioa izateko aukera eskaintzeagatik.


Hiru izarreko ‘Azurmendi’ jatetxea zuzentzen duen sukaldaria da. Estatuko sukaldaririk gazteena izan da sari hori jasotzen. Nazioarteko ikuspegia duten ‘Eneko’ eta ‘Basque’ izeneko establezimendu-lerroak ere kudeatzen ditu. Izan ere, etxean duen talentuak lagundu du hori guztia martxan jartzen.\nSukaldean kasualitatez hasi zela dio. “Ez da bokaziozkoa. Amak eta amonak kozinatzen zuten. Gure artean garrantzi handia zuen sukaldeak, hori baitzen etxeko epizentroa eta elkartzen ginen lekua”. Hala, eskuekin zerbait egin nahi zuela bazekien: “Zerbait artisau modura, baina beste kuriositate batzuk ere banituen”.\nHamasei urterekin hasi zen Leioako Ostalaritza Eskolan sukaldaritza ikasten, hain zuzen. “Ikasi nahi nuen, aldizkariak irakurtzen nituen eta konturatu nintzen mundu hau amaigabea zela eta ate asko ireki nitzakeela”, gogoan du goxotasun osoz.\nSukaldaritzarekin “krisia” ere izan duela aitortzen du, “baina egiten dudanak harrapatu egiten nau, egunero gauza desberdinak gertatzen dira, jende asko ezagutzen duzu eta bidaiatzeko aukera ere ematen dizu. Uste baino gehiago eman dit, baina kendu ere egin dit”.\nZenbait euskal gastronomiaren tenpluetan aritu da, hala nola ‘Etxebarri’, ‘Baserri Maitea’ eta ‘Martín Berasategui’ jatetxeetan. Honez gain, ‘Mugaritz’ jatetxearen lehen garaia ezagutzeko aukera izan zuen. Baita asko zor dion ‘Andra Mari’ ere.\nOndoren, ‘Azurmendi’ irekitzeko unea iritsi zen. Proiektua senide baten laguntzarekin jarri zuen martxan, eta zerbait txikia irekitzeko asmoa zuen. “Gaztaroaren eraginez izan zen, 27 urte nituen lehen ‘Michelin’ izarra jaso nuenean”. Gaur egun ez du ‘Azurmendi’ bezalako beste jatetxerik eratu nahi.\nPixkanaka arrakasta heldu zen, eta garai hartako hiru ‘Macoron’ preziatuak jaso zituen chef gazteena bihurtu zen. Hori gutxi balitz bezala, arkitektura modernodun eta jasangarritasuna duen gunea sortu zuen. “Berezko arima zuen jatetxea izan behar zuen, joerei begiratu gabe, natura errespetatuta eta esperientzia propioa sortuz. Hori guztia heldutasun pertsonaleko une batean iritsi zen”.\nEra berean, ‘Jakin’ izeneko bide berria aztertu du, jakiak erabilita, beste sukaldaritza egiteko baliabideak aprobetxatzeko modu txikia eta handia. Euskarazko hitz-joko honekin, “joku horretan elikagaiaren ezagutza lantzeko bidea dago, hori da abiapuntua, mundu osasungarriagoa, jasangarriagoa eta solidarioagoa egitea. I+G hori ez da soilik platerak sortzeko, baizik eta ospitaleetan proiektuak egiteko, gizartearen, gazteen eta etorkizunaren alde”.\nEuskal gastronomiari dagokionez, Atxak dio “ezagunak garela, lan handia egin dute, baina aurrera begiratu behar dugu gailurrean egon nahi badugu, egunero borrokatu nahi badugu, baina baita kolektiboan ere. Erronka ez da jatetxe ospetsua izatea, baizik eta goian guztion artean lanean egotea”.\nSukaldariak haratago joan nahi du eta honakoa zehaztu du: “gastronomiak dialekto asko ditu, eta euskalduna adibide bat da: sukaldaritza bikaina dago pintxoek, txokoek, eguneko menuek edo merkatuek osaturikoa. Euskalki horri guztiari indarra eman behar diogu, bizkorrak izan behar gara eta oinarria landu”.\nOrobat ikasketa-munduaren eta lan-munduaren arteko talkaz hausnartzen du. Helburu handi bat ikusten du, non ziur aski negozioak gaurkotasunera egokitu beharko diren kontziliaziorako. “Guztiak du garrantzia”.


Datu-baseen inprimakien gertaerak\nGertaerak fitxa-orrian makroak esleitu dakizkieke datu-baseen inprimakietan gertatzen diren zenbait gertaerei.\nIreki hautatutako inprimaki-elementuaren laster-menua - aukeratu Inprimaki-propietateak - Gertaerak fitxa.\nIreki Inprimaki-diseinua tresna-barra, egin klik Inprimaki-propietateak ikonoan eta ondoren Gertaerak fitxan.\nGertaera bat makro batekin estekatzeko, gertaera gauzatzen denean exekutatu beharreko komando guztiak biltzen dituen makroa idatzi behar duzu lehendabizi. ... botoian klik eginez, dagokion gertaerari esleitu makro haudagokion gertaeraren ondoan. Esleitu makroa elkarrizketa-koadroa irekitzen du. Bertan makroa hauta dezakezu.\nOndorengo ekintzak indibidualki konfigura daitezke, hau da, zeure elkarrizketa-koadroak erabil ditzakezu ekintza bat deskribatzeko:\nEzabatze-prozesua berrestea (datu-erregistroak direnean),\nSarrerak egiaztatzea datu-erregistroak gordetzean.\nHorrek esan nahi duena da, adibidez, datu-erregistro bat ezabatzean "ezabatzea berrestea" eska dezakezula "Benetan ezabatu nahi duzu wyz bezeroa?" edo antzeko ohar batekin.\n'Gertaerak' elkarrizketa-koadroan ageri diren gertaerak ezin dira zuzenean editatu. Gertaera bat zerrendatik kentzeko, sakatu Del tekla.\nMakro batekin esteka daitezkeen inprimakietako gertaerak zerrendatzen eta deskribatzen ditu:\nBerretsi ezabatzea gertaera gauzatzen da datuak inprimakitik ezabatu eta berehala. Itzuli True (egia) errenkada ezabatzea onartzeko, False (faltsua) ezabatu nahi ez bada. Adibidez, estekatutako makroak baieztapena eskatu dezake elkarrizketa-koadro batean.\nBete parametroak gertaera gauzatzen da kargatuko den inprimakiak bete behar diren parametroak dituenean. Adibidez, inprimakiaren datu-iturburuak honako SQL komandoa izan daiteke:\nSELECT * FROM address WHERE name=:izena\nHemen, kargatzean bete behar den parametro bat da :izena. Parametroa automatikoki betetzen da inprimaki gurasotik, posible bada. Parametroa ezin bada bete, gertaera honi deitzen zaio eta estekatutako makro batek parametroa bete dezake. Itzuli True (egia) parametrizatutako instrukzioaren exekuzioak jarraitu behar duenean, bestela False (faltsua).\nBidali aurretik gertaera gauzatzen da inprimaki-datuak bidali baino lehen. True (egia) itzultzen bada, bidalketa onartzen da, eta False (faltsua) balioak bidalketa geltzen du.\nBirkargatu aurretik gertaera inprimakia birkargatu aurretik gertatzen da. Datu-edukiak ez freskatu gabe daude.\nBirkargatzean gertaera inprimakia birkargatu bezain pronto zuzenean gertatzen da. Datu-edukiak freskatu dira.\nDeskargatu aurretik gertaera inprimakia deskargatu baino lehen gertatzen da; alegia, inprimakia bere datu-iturburutik bereizi baino lehen.\nDeskargatzean gertaera inprimaki bat deskargatu ondoren zuzenean gertatzen da; hau da, inprimakia bere datu-iturburutik banandu denean.\nEguneratu aurretik gertaera gauzatzen da erabiltzaileak aldatutako kontrol-edukiak datu-iturburuan idatzi baino lehen. Estekatutako makroak ekintza hori eragotzi dezake FALSE (faltsua) itzultzen badu.\nEguneratu ondoren gertaera erabiltzaileak aldatutako kontrol-edukia datu-basean idatzi ondoren gertatzen da.\nBerrezarri aurretik gertaera gauzatzen da inprimaki bat berrezarri baino lehen.True (egia) itzultzen bada, berrezarpena onartzen da, eta False (faltsua) itzultzen bada, eragiketa bertan behera geratzen da.\nErregistro-ekintzaren aurretik gertaera gauzatzen da uneko erregistroa edo erregistro multzoa aldatua izan baino lehen. Itzuli True (egia) aldaketa onartzen denean, bestela False (faltsua). Adibidez, estekatutako makroak berrespena eskatu dezake elkarrizketa-koadro batean.\nErregistro-ekintzaren ondoren gertaera uneko erregistroa aldatu bezain pronto gertatzen da.\nErregistroa aldatu aurretik gertaera gauzatzen da uneko erregistro-erakuslea -SQL kurtsorea- aldatu aurretik. Itzuli True (egia) mugimendua onartzen denean, bestela False (faltsua).\nErregistroa aldatu ondoren gertaera uneko erregistroaren erakuslea aldatu bezain pronto gertatzen da.\nErrorea gertatzean gertaera datu-iturburua atzitzen denean errore bat gertatzen bada aktibatzen da. Inprimakietan, zerrenda-koadroetan eta konbinazio-koadroetan aplikatzen da.\nKargatzean gertaera inprimakia kargatu ondoren gertatzen da.\nBetoa jarri dakizkiekeen gertaerak\nMakroek gertaeren exekuzioa eten dezakete balio boolear bat itzultzen dutenean: True (egia) balioak gertaeraren exekuzioak jarriatu dezan onartzen du eta False (faltsua) balioak gertaeraren exekuzioa gelditzen du.\nFalse (faltsua) balioak honako gertaerak eten ditzake:\nTitle is: Datu-baseen inprimakien gertaerak


BEHARBIDE, lanpostu berriak bilatzeko plan berria – Igorre sarean\nBEHARBIDE, lanpostu berriak bilatzeko plan berria\nigorresarean\tBUZOIAN AURKITUA\t 2013/10/02 2013/10/02 2 Minutes\nGaur goizean Igorren lanpostu barriak bilatzeko plana aurkeztu dabe, eta, horren inguruan honako prentsa oharra kaleratu dau Igorreko udalak:\nGure gizarteak bizi duen krisi ekonomiko eta soziala ikusita, enpleguaren sustapenean zentratutako ahalegina egitea erabaki dau Udalak legegintzaldi hasieratik. Aurten ere aurrekontuetan 35.000 eurotako partida onartu zen BILDU eta ID taldeen babesari esker.\nKorporaziotik hainbat enpresarekin jarri ginen harremanetan enplegua sustatu eta gure herriko langabetu eta enpresen arteko lotura izateko asmoz.\nEnplegu plan honek BEHARBIDE izena hartuko dau eta hainbat fasetan garatuko da, emaitzak izateko bidean planak jarraipena izatea ezinbestekotzat jotzen dugularik.\nKontratazio barriak errazteko helburuarekin, lehen fase honetako helburuak argiak dira: Herriko enpresek behar dituzten langileen perfilak ezagutu, sumatzen dituzten gabeziak detektatu eta enpresa handi, txiki, zein merkatariei administrazio ezbardinetatik eskura dituzten laguntzen berri eman.\nTelefonoz edo aurrez aurre\nHelburu hori lortzeko, herriko enpresen %75 baino gehiagorekin jarriko gara harremanetan. Lehen fasea irailean hasi eta urta amaiera bitartean mantenduko da, eta interesatuta dauden langileek telefonoz edo aurrez aurre egingo dituzte elkarrizketak.\nHerriko merkatariekin egon gara eta beraien kolaborazioa eskatzeaz aparte berau burutzeko erarik onena adostu dugu.\nLan honetan laguntzaile izango dugun enpresarekin hurrengo faseak ere finkatu ditugu eta berauetan lehen fase honetan jasotako emaitzak kontutan izango dituzten kurtso eta ikasketak proposatuko dira, besteak beste.\nProiektua hiru fasetan banatuko da: lan eremua zehaztu eta aztertzea, datuen interpretazioa eta ondorengo emaitzekin lanpostuak sortzeko akzio onenak zein diren zehaztea, eta azkena, proiektu honetan parte hartu duten erakunde, enpresa zein langileekin batzar orokor bat egitea lortutako emaitzak azaltzeko.\nLehen fasean, bi tekniken laguntza izango duten bi kontsultarik elkarrizketa telefonikoez zein inkestetez arduratuko dira.\nIraila eta urria arteko epean bisitak eta kontaktu telefonikoak egingo dira enpresetan ikerketa aurrera eramateko.\nTarte horretan helbide elektroniko eta telefono zenbaki bat jarriko da exklusiboki proiekturako, dokumentazioaren, duden, etab. Inguruan dauden dudak zehateko.\nFase horretan, enpresen kontaktu datuen erregistroa egingo da /telefonoa, helbide elektronikoa, erakunde publikoarekin bitartekari lanetan aritzen den persona, helbidea,…). Informazioa hori Udalak be jasoko dau, aurrerantzean inguruko enpresen datu basea barrituta izateko.\nBigarren fase horretan, helburua jasotako datu guztiak interpretatzea eta hortik Aurrera egingo direzan ekintzak planteatzea izango da. Horrekin, langabezian dauden pertsonen lan egiteko aukerak eta enpresen lehiakortasuna handitu nahi dira.\nDatu guzti horiekin, pertsonal gehiagoren beharra dagoen zehatu eta, horrela behar izanez gero, lanpostu berriak sortuko dira.\nBukatzeko, hirugarren fasean, batzar bat antolatuko da ikerketan jasotako informazio guztia azaltzeko. Batzar horretara inguruko erakunde publikoak, parte hartu duten enpresak eta nahi duten norbanakoak gerturatu ahalko dira.\nArgitaratuta 2013/10/02 2013/10/02\nPrevious Post Atzo Hernanin Ertzantzak burutu eban karga gogorraren bideoa\nNext Post 8 sindikatu, euskal presoen eskubideen alde, konponbidearen alde #Herrira


Teodoriko II.a Borgoina eta Austrasiakoa - Wikipedia, entziklopedia askea.\nTeodoriko II.a Borgoina eta Austrasiakoa\nMetz, 613 (egutegi gregorianoa) (25/26 urte)\nArtikulu hau frankoen erregeari buruzkoa da; bisigodoen erregea gaitzat duena beste hau da: «Teodoriko II.a»\nTeodoriko II.a (587 - 613) 595 eta 613 urteen artean Borgoinako eta 612 eta 613 artean Austrasiako saliar frankoen errege izan zen.\nTxildeberto II.a bere aita hiltzean, errege bilakatu zen Brunilda bere amamaren agindupean. Teodeberto II.ak Brunilda Austrasiatik bota eta honek Teodoriko bere anaiarekin batera Teodobertoren aurka egin eta monasterio batean sartu zuten, non erail zuten. Urtebete baino ez zuten iraun erresuma bien erregea izanik.\nTxildeberto II.a Borgoniako erregea\nWikimedia Commonsen badira fitxategi gehiago, gai hau dutenak: Teodoriko II.a Borgoina eta Austrasiakoa\nMultimedia: Theuderic II\nBNF: 17787584x (data)\nOrriaren azken aldaketa: 17 uztaila 2021, 16:00.


Leku onena betetzen emakume bakarra - BIDEO-TXATA. Online Dating!\nLeku onena betetzen emakume bakarra\nBaina, nahiz eta hau ez da zaila pentsatzea\nDatazio Aholkularitza free online baliabide baliotsua ematen edukia, konparazioak eta zerbitzuen erabiltzaileeiOrdena mantentzeko baliabide hau free, dugu, dute, kalte-ordainak asko eskaintzen agertzen diren gunean.\nElkarrekin ikasteko gakoa buruzko faktoreak, kalte-ordain hori eragin dezake nola eta non produktuak aurkeztu gunean bistaratzen dira (barne, adibidez, ordena horretan ez dira agertzen).\nDatazio aholkularitza ez estaltzeko, unibertso osoa eskuragarri eskaintzen ditu. Iritziak adierazi gunean dira soilik gure kabuz, eta ez bat osatzen abal gunean betiere, ez da onartu, edo baieztatu iragarle. Geroztik lehen aldiz AEBETAKO gobernu Federalak hasi zen honako datuak, helduen biztanleriaren orain gainditzen ezkondu helduen biztanleria).\nBiztanle gehienak da lur jota, baina gizon eta emakume askok (batez ere ohia), oraindik ere, betetzen saiatu egin nahi duten pertsona bat izendatzea.\nJakina, ez da hain erraza hurbiltzeko pertsona nor da hurrengoa behar duzu, eta zion galdetu zuen, bada, ez da ezkondu, eta ez du nahi den data. Jarraian aurkituko duzu zazpi modu, ez bakarrik asetzeko emakume bat, baina, halaber, betetzen emakume bakarra. Gure lehenengo proposamena da nahiko begi-bistakoa da - joan behar duzu online aldatu nahi baduzu, Datazio egoera. Datazio guneak eta aplikazioak bilakatu dira modurik onena jendea ezagutzeko arrazoi askorengatik. Ahal izango duzu ez bakarrik azkar eta erraz aurkitu leku bat emakume bakarra, baina, gainera, behera mugatu beste lehentasunak, hala nola adina, itxura, hezkuntza, erlijioa, etnia, eta interesak. Partida, elite singleak, bideoak eta Topaketak dira gure gogokoak delako han izan dira denbora luzez, ez da ezer kostatzen da zati bat izan nahi du, arakatu edo flirt, eta garrantzitsuena, lan. Gure adituek diotenez:"Partida erraztu du gehien hitzorduak eta txostenak edozein Datazio gune, baita publiko Orokorrari eta arrakasta-maila handia: gure top ranking. Uste nora izango duzu hainbeste emakume bakarra. Ez aipatzearren gune hori jasotzen milioika bisitari hilero, eta erabiltzaile-base hazten jarraituko du. Agian gehien ikusgarria izan da, festa ardura gehiago erromantiko harreman beste edozein baino Datazio plataforma, beraz, esku onetan.\nGure adituek diotenez:"Elite Bakar liderra da Datazio gune bakarra okupatuta, bakar profesionalak.\nBaino gehiago kide duten diploma bat Unibertsitateko ikasleak, eta horietako gehienak ez dira bila larriak konpromisoak."Buruz hilero, pertsona batu elite singleak, beraz, azkar bihurtzen Datazio gune bat, batez ere, artean bakar lizentziatuak."Zortzi pertsona jaso lizentziatura, masterra, eta edo doktoregoa gradu. Ari zaren bada bila, harreman bat, eta zoriontsu izango duzu entzun duten elite bakar kideak. Gure adituek diotenez:"Bideo Datazio da integratuta, gizarte-sareak, hala nola, Facebook eta Google, eta horrek oso ezaguna singleak artean.Ikuspegi osoa"Pertsona bat, bideo-Konexioa (milioika, zehatza izan behar du) desberdinak dira elkarren artean eta oso aktiboa (dute truke bat baino gehiago milioi mezuak egun bat). Bete ahal izango duzu, emakume gazte, emakume Heldua, Christian emakume, ateo emakumeak, ateo emakumeak, artista emakumeak, enpresa-emakume, altu emakumeen, txiki emakumeak, emakume beltz, Kaukasoko emakumeak, emakume mentalitate konexioa, emakumezkoak mentalitate debozio, eta abar. Delako, besterik gabe, ahal izango duzu jada ez da eskolara joan ez du esan nahi ezin duzu hartu klaseak ikasgai. Zara inoiz zaharregia gelditu ikastea, eta ari zara inoiz zaharregia gelditu jende berria bilera? Bilatu Interneten batzuk helduen ikastaroak zure hiria ikusi eta zer interesatzen duzu. Izan daiteke pintura (beheko irudian), sukaldaritza (goiko irudian), argazkilaritza, gitarra, eta besterik ez buruz ezer uste dezakezu. Horietako gehienak ikastaroak dira, ziurrenik, gainera, nahiko merkea delako dira eskaintzen dituen unibertsitate edo tokiko agintariek. Groupon beti du iradokizunak. Kontratatzeko klase bat egiten duen errazago hitz egiteko, emakumeak ez duzulako arazorik hurbiltzen da dagoeneko eztabaida gai bat. Eskatu ahal izango duzu, zergatik nahi zuten saioa, zer estrategia erabiltzen dute, hori lortzeko argazki, edo dena delakoa. Halaber, gehitu berri bat skill zure errepertorioa, ez du axola zer da interesgarria. Boluntario bat eskaintzen du aukera diferentzia bat egin zure komunitatean, baita munduan, baita konektatu emakumeen bera partekatzen duten espiritua karitatea. Nahi duzun ala ez laguntza animaliak, etxerik, ingurumena, edo beste komunitate, zure hiria da, ziurrenik, erakundearen zure zaletasun gogokoenak. Ez bazaude ziur non hasteko gomendatzen dugu, guneak, hala nola,"Partida boluntario"eta"Handiak irabazi-asmorik gabeko erakunde". Dira, pixka bat bezalakoa Datazio guneak - duzu, jarri zure posizioa eta interesak, beste batera identifikatzaileak, eta gune bat aurkitu eskuineko erakundea zure beharretara. Ere egin dezakezu reviews irakurri zure lankide ideia bat lortzeko lan mota egin nahi duzu, eta jendea izango duzu aurre. Maite dutenentzat, kirol, kontuan hartu osasuna lehentasuna, eta jendea erakartzeko modu berean sentitzen duten, zain barneko kirol hil daiteke bi hegazti bat harri. Egonaldia duzu aktibo eta bete bateragarria emakumeak. Bezain laster norbaitek jauziak zure begiak, ere egin dezakezu buruz hitz egin, janari edo edariak pare bat egin ondoren, jokoak.\nAri zaren bada, nerbio-ari buruz bakarrik bere, ez da talde bat arintzeko presio batzuk.\nMeetup eta Zog Kirol ikusgarriak dira baliabideak aurkitzeko kirol taldeak hurbil. Futbola, tenisa, boleibola, Bizikleta, korrika, eta futbola ere deitzen dira gune horiek. Aukera asko daude, halaber, adinaren arabera, beraz, ziurtatu dezakezu duten egokian duzu taldea. Pertsona izan dira bilera festetan eta tabernak mendeetan zehar, eta ez dute joan moda erraz. Batzuetan, apur bat baduzu, likido hori zure gorputza dira, eta Dating, lagunak, ahal izango duzu gutxiago sentitzen deseroso joan emakume eder bat.\nNahiz eta ez baduzu edan ahal izango duzu, zortea festa batean edo taberna.\nHorietako gehienak dira jokoak eta jende dantza, eta gehienak ostalarien dira bar bitxikeriak eta karaoke gau edo zuzeneko banda. Beraz, zerbait egin eta zerbait buruz hitz egin.\nEta"osoa"jokoa, milioi bat baino gehiago kideak\nAsistentzia erregularra jaialdi eta kontzertuak modu erraz bat da emakumeek betetzen duten bezala musika bera, zein izan daiteke seinale ona harreman bat. Batez ere, leku txiki bat da, ezin duzu hitz egin aurretik errendimendua baduzu jadanik ikusi banda, edo hitz egin ahal izango duzu bada, ondoren, ez da bat ezagutu eta agurtzeko. Baina ez bakarrik kontzertua. Joan Komedia ikuskizun bat, eta ikusten baduzu, norbaitek nahi duzu, horiek erosi edari bat eta eskatu zer uste dute. Jarrai begi bat on Ticketmaster, Zirriborroa-Zentroa, eta webgune hau bezalako gertaerak etorri naiz zure eremu. OK, sakatuz emakumeen gimnasio handi bat izan daiteke tabu, baina batzuetan egin ahal izango dute ez baduzu eskubidea. Adibidez, bada zuen zutik treadmill buruzko erdian minutu bat exekutatzen da, eta oparo izerdia, ez behar duzu planteamendu bere. Bada, zuen da, aurikularrak jantzita, ez planteamendu bere. Bada, igotzen da, ez da hurbilduko, jakina. Hala ere, badira hainbat eszenatoki non topa daiteke emakumeen gimnasioan. Hori da, bada, klase bat dira elkarrekin. Boxeoa, spin, eta Zumba, crossfit, aukerak anitzak dira. Horren ordez, gimnasioa joan eta gastua ordu zurekin bat entrenatzaile eliptikoa, joan cool bat talde izan nahi du pertsonen artean. Ez da arraroa pertsona hitz aurretik eta ondoren. Geroztik, gehienak emakumeak herrialde honetan ezkongabeak dira, odds dira beti zure alde, gisa jarraitu jarraitzen jarraitzeari from the Hunger games esango nuke. Eta geroztik ezkontza atzeratu egin da txanda Millennium, susmoa dugu hori zenbaki hau, beharbada, oraindik handitzeko. Baduzu joan publikoetan modu proposatzen dugu, bakarra da, denboraren materia bat bete aurretik eskuineko emakume.\nGisa editore-in-chief Datazio, I gainbegiratzen edukia estrategia, social media, eta multimedia aukerak.\nNoiz ez naiz buruz idazten gazta edo urte amodioa Leonardo DiCaprio, dut entzun the Beatles, ikusi Harry Potter, edo edan IPAS. Datazio Aholkularitza-bilduma bat da, adituen bilerak ematen duen eguneroko jakinduria buruz"dena Zoriontasuna dakar."Lege-oharra: ahalegin Handiak egin dira fidagarria buruzko datuak guztiak aurkeztu eskaintzen ditu.\nHala ere, datu hau ematen da, bermerik gabe.\nErabiltzaileek beti egiaztatu behar hornitzailearen web ofiziala up-to-data baldintza eta xehetasunak. Gure gune kalte-ordaina jasotzen askok eskaintzak biltzen diren gunean. Kalte-ordain hori batera, funtsezko faktore-analisia, eragina izan dezakete, nola eta non produktuak aurkeztu gunean bistaratzen dira (barne, adibidez, ordena horretan ez dira agertzen). Gure gunean ez estaltzeko, unibertso osoa eskuragarri eskaintzen ditu. Editorial iritzia adierazi gunean da soilik gure kabuz eta ez da ematen, abala edo baieztatu iragarle.\nArgazkiak, lagun eta Kanadarrak, telefono zenbakiak .\nРойгон ҷои вохӯрӣ барои алоқаи ҷинсӣ\nfun erregistroa telefonoak bideo txat gelak free online Datazio online librearekin Dating bideo-txata neska urte free bideo Datazio neska online free bideo Datazio guneak datazio neska chat gabe video sexu sarrera bideoak online


EAJ-PNVk Grande-Marlaska Ministroari galdetu dio `Zamora auziaz´eta antzeko kasuetarako hartuko dituen neurriez\nBigarren galdera batean Mertxe Garmendia senatariak kritikatu duenez Gobernuaren politika industriala ez da aurrera egiten ari “egoerak inposatzen duen erritmoan”\n13 Apirila | Senatua\nGaurko Kontrol bilkuran, EAJ-PNVk Barne Ministro Fernado Grande-Marlaska galdetu dio Patxi Zamora hegazkin-zerbitariaren kasuan eta antzekoetan eragin diren ondorio kaltegarriak konpontzera begira Gobernuak hartuko dituen neurriez.\nMaribel Vaquerok salatu du Nafarroako langileak “arbitriarietate eta babesgabetasuna” pairatu dituela poliziaren agiriak desegokiro baliatu zirelako Guardia Zibilak egindako egokitasun-ebaluazioan polizia-artxiboak bidegabe erabiltzean. Halaber, Zamorari ez zitzaizkion azaldu bere kontrako salaketa arrazoitzeko zioak, eta datuak babestu beharra argudiatu zuten estatuko segurtasunarekin zerikusia zutelako.\nSenatari jeltzaleak Marlaska ministroari gogoratu dio, Izaskun Bilbao Europako diputatu jeltzalearen ekimenez, Europako Justizia Komisarioak ohartarazi zuela prozedura administratiboetan ezin dela halako agiriak erabili, eraginpekoei Datuak Babesteko Erregelamendu Orokorrak ezarritako berme nahikoak eman ezik.\nMinistroak ez ditu “jarduerak” aurreratu nahi izan, harik eta kasu honi buruz auzitegiak emango duen ebazpena ezagutu arte, eta senatariari gogoratu dizkio exekutiboak dagoeneko idatziz eman dituen erantzunak. Marlaskak ez du gaiari buruzko baloraziorik eman nahi izan eta gogora ekarri du abian dagoen prozesu judiziala, Zamorak babesgabetasunik izan ez duela argudiatzeko.\nSenatariak ez du erantzuna nahiko jo, eta ministroari gogoratu dio, aireko segurtasunari buruzko Europako araudiaren arabera, kontrol judiziala egin behar da agiri politikoetan jasotako datuei buruzko ikerketetan. Vaquerok berretsi du exekutiboak neurriak hartu behar dituela antzeko kasuak saihesteko.\nEuskal Taldeak egin duen bigarren galderak, Mertxe Garmendia senatariak Industria Ministroari eskatu dio epe bat ezar dezala Automozio Mahaia deitzeko. Reyes Maroto ministroak ez du datarik zehaztu eta esan duen gauza bakarra izan da mahai hori “hurrengo asteotan” deituko dela.\nGarmendiak Reyes Maroto Ministro andreari eskatu dio Automozio Mahaia “izozkailutik” atera dezala ,iragan azarotik hona deitu gabe jarraitzen duelako. Halaber, senatariak kritikatu du ministerio honek “ez dela aurrera egiten ari “ gaur egun oso garai delikatua bizi duen sektorearen egoerak inposatzen duen erritmoan.


San Inazio festak, bertan behera - Azpeitia - uztarria.eus\nMailo Oiarzabal 2020-07-09 08:50\nUdal ordezkariak eta eragileenak atzo, herriko plazan, saninazioak ez direla ospatuko jakinarazteko argazkian. (Mailo Oiarzabal)\nUdalak eta eragileek hala adostuta, uztailean ez da jai ekitaldirik izango aurten. Adierazpen bateratua plazaratu dute: erabakia "zaila" izan dela onartu dute, baina nabarmendu dute une honetan "lehentasuna herritarren osasuna" dela.\nAspaldiko urteetan ohitura bihurtu da uztail hasierako edo erdi aldeko arratsalderen batean Azpeitiko plazan hainbat herritar elkartzea, San Inazio jaien etorrera iragartzen duen argazki koloretsua ateratzeko. Atzo arratsaldean ere elkartu ziren plazan udalaren eta saninazioetan beren alea jartzen duten eragileen ordezkariak, eta atera zuten argazkia, baina ez zuten festarik iragartzeko. Alderantziz: aurten saninazioak bertan behera uztea adostu dute udalak eta herriko 26 eragilek, eta erabaki hori irudikatzeko batu ziren atzo plazan.\nCOVID-19ak eragindako pandemia betean, batean eta bestean herri eta hirietako jaiak bertan behera uzten zituztela ikusita, espero zen erabakiaren berri eman zuten atzoko agerraldian. Adierazpen bateratua plazaratu dute udalak eta eragileek, "pena handiz baina adostasunez" hartutako erabakia azaltzeko: Erabaki "zaila" izan dela onartu dute, "urte osoan festa hauek prestatzeko lan egiten dutelako herritar ugarik", baina nabarmendu dute une honetan "lehentasuna herritarren osasuna" dela.\n"Saninazioak azpeitiar guztien festak dira, azpeitiar guztientzat egiten direnak, elkarrekin eta elkarrentzat eginak: gure festak dira, gure izaeraren eta bizimoduaren parte. Saninazioak familian, lagun artean eta kalean elkartuz gozatzeko festak dira, ohituraz, eta gaur egun bizi dugun osasun larrialdi egoera dela eta, arriskutsua da guzti hori", diote udalak eta eragileek. Horregatik uste dute "zentzudunena" dela aurten festarik ez antolatzea, "jende pilaketarik izan ez dadin".\nErabakia hartuta, "azpeitiar guztiei" dei egin diete arduraz jokatzeko, adostasunez hartu duten erabakiarekin bat egiteko eta "norbanako bakoitzak duen arduratik jende pilaketarik ez gertatzeko neurri guztiak hartzeko".\n"Pandemia hau hasi zenetik, azpeitiarrek erakutsi dute elkar zaintzeko konpromisoa dutela; eta horrela ari gara egoera honi aurre egiten, denon artean. Dena den, gogoan izan behar dugu koronabirusa ez dela desagertu, eta ezin dugula erlaxatu. Azken egun eta asteotako han-hemengo albisteek, gainera, oraindik argiago utzi dute egoeraren larritasuna eta gaixotasuna oraindik gure artean dagoela. Gure burua eta gure bizikideak zaintzen jarraitu behar dugu, egunero-egunero, etenik gabe. Arduraz jokatzea dagokigu horretarako, prebentzio neurri guztiak betez", gaineratu dute adierazpenean.\nFestak "herritik eta herriarentzat" egiten direlako uste dute udalak eta eragileek aurten "saninazioak bertan behera lagatzea tokatzen" dela. "Herria zaintzeko neurri bat da hau", berretsi dute, datorren urteko saninazioak gogora ekarri aurretik: "Datorren urtean betiko ilusioarekin helduko zaie berriro, eta egutegian markatuta jarraituko dute urtero".


Correosek azken aldian atera duen Musika tresnei eskainitako seriea bonbardino baten irudia duen zigilu berriarekin osatu da, Malagako Musikako Museo Interaktiboaren bilduma bateko Bonbardinoa, XX. mendeko tresna, lagatakoa.\nHaizezko metalezko tresna da bonbardinoa, aerofonoen taldekoa. Kono formadun metalezko hodi batek osatzen du, ahotik kanpaira zabaltzen doana. Hiru pistoi edo zilindro ditu, zeinen betebeharra hodia luzatzea den beste hodi osagarriekin elkartzerakoan, eta horrek soinuen tonua jaistea eragiten du. Hauek dira bonbardinoaren beste elementu edo zatiak: kanpaia, ponpa orokorra, pistoi bakoitzeko ponpak, atriltxoarentzat euskarria, hustubidearentzat giltza, pistoien estaldura, pistoien pultsatzailea, tudela eta ahoa. Latorriz, kobre eta zink aleazioz, dago egina eta metalen nahasketaren proportzioen arabera, zenbat eta zink gehiago eduki instrumentuaren soinua garbiagoa izango da. Aldiz, zenbat eta kobre gehiago eduki, soinua goxoagoa izango da.\nBonbardinoaren soinua ahoan sortzen den bibrazioaren ondorioz sortzen da. Ezpainetan aire-zutabe batek eragiten du bibrazio hori. Horregatik sartzen da tresna hau aerofonoen taldean.\nBonbardinoa, Mendebaldean oso famatua ez den musika tresnetariko bat, Carl Moritzek asmatu zuen 1838an, nahiz eta Ferdinand Sommer eta Adolphe Saxek 1843 asmatu zutela ere esaten den. Bandan jotzeko tresna da, solista bezala ere erabiltzen dena eta baita jazz taldeek ere erabiltzen dutena. Kontzertuko Si bemolean dago egina. Hau da, pistoirik ukitu gabe, tresnak Si bemoleko harmonikoen partzialak igorriko ditu.


Helduen Produktuen Konpainiak Erabilitako Sexu Jostailuen Birziklapen Zerbitzua abian jarri du - Berriak - Shenzhen Sinfox Technology Co., Ltd.\nKonpainia birziklatze negozio batekin lankidetzan aritu da, non erabilitako sexu jostailuak xehatu, sailkatu eta berrerabiltzeko birziklatuko diren.\nMaila altuko zirkuitu plakak Belgikako Umicore Ingurumen Birziklapen Taldera bidaliko dira, zirkuitu plaka arruntak eta bateriak Hego Koreara bidaliko dira desegiteko hurrengo urratsa egiteko material birziklagarriak ekoizteko eta substantzia arriskutsuak modu seguruan botatzeko.\nSexu jostailu metalikoak, edo bola-errodamenduak eta beste metal batzuk, Alemaniara bidaliko dira eta bertan erauzi, sailkatu, fardeletan sakatu eta urtu egingo dira birziklatutako lehengaiak lortzeko.\nBirziklatu ezin diren beste sexu jostailuen piezak, hala nola, PVCa eta silikona, zabortegietara bidaliko dira ingurumen agintariek hala eskatzen duten moduan.\nBirziklatutako produktua AdultToyMegaStore-n erosten bada, igorleak 10 $ -ko kreditu bonua jasoko du (10 NZ $ R45 inguru).\nEnpresak bilgarri guztiak% 100 birziklagarriak eta konpostagarriak diren materialetara aldatu ditu 2020rako.\nLangileek esan zutenez, "pribatutasuna dela eta, helduen jostailuak askotan ez dira birziklatzeko behar bezala sailkatzen, eta hori arazo bat da gure helduen industria osoarentzat, iritzi publikoak kritikatu dezakeen zerbait".\nEspero dugu gabezia hori konpontzen saiatzeko eta egindako ahaleginen bidez, izar baten garrak beste ikaskide batzuek elkarrekin bat egitera eraman dezaketela gauza hori zuzena izan dadin.\nBirziklatze zerbitzu hau guztientzat dago zabalik, ez bakarrik beren online dendan jostailu erotikoak erosten dituzten erabiltzaileentzat soilik.\nEnpresako zuzendariak esan du pertsona batzuek zerbitzua zalantzan jarri dutela, marketin tresna bat besterik ez dela esanez, GreenWashing ekintza.\nBaina zalantzaren aurrean, beraiek ere iraungo dute, ingurumenaren babeserako ardatza mundu mailako joera soziala delako. Joera jarraitzea negozioaren garapenaren bide eraginkorra da.\nEta zerbitzu honek erabiltzaileen eta beste enpresen iritzi positiboak jaso ditu dagoeneko.\naurreko:Helduen Helduen Jostailuen Konpainia Alemaniarrak WOW LoveHoney-rekin bat egingo du


Sahara Euskadi Mugimenduak manifestazioak antolatu ditu Gasteiz, Bilbo eta Donostian abenduaren 20an - Arabako SEADen Lagunen Elkartea - Asociación de Amigas y Amigos de la RASD de Álava\nSahara Euskadi Mugimenduak manifestazioak antolatu ditu Gasteiz, Bilbo eta Donostian abenduaren 20an\nHiriburu arabarreko deialdia 12:00etan izango da, Bilbo plazan\nMendebaldeko Saharan gerra berriz hasi eta hilabetera, Sahara Euskadi Mugimenduak, Euskadiko Saharar Ordezkaritzarekin batera, autodeterminazio-erreferenduma eskatzeko deia egin die berriro euskal herritarrei. Elkartasun mugimenduak manifestazioak deitu ditu abenduaren 20rako, igandea, hiru hiriburuetan.\nManifestazioak ordu berean hasiko dira hiru hiriburuetan, 12: 00etan. Gasteizen Bilbao plazatik abiatuko da mobilizazioa; Donostian, berriz, Alderdi Ederretik irtengo da, eta Bilbon Arriaga Antzokia izango da abiapuntua.\nAurrerapenik ez dagoenez, eta Estatu Batuek Mendebaldeko Saharako lurralde okupatuen gaineko Marokoko subiranotasuna aitortu berri dutenez, mugimendu solidarioak eta Euskadiko Saharar Ordezkaritzak beste dei bat egin diote euskal gizarteari, nazioarteko ekintzarik eza gaitzesteko eta gatazkaren behin betiko konponbidea eskatzeko.\n“Nazioarteko Zuzenbidea argia da sahararren auziari dagokionez: Marokok ez du inolako subiranotasunik lurraldearen gainean eta autodeterminazio erreferenduma egin behar da duela 45 urtetik etendako deskolonizazio prozesu bati amaiera emateko”, berretsi du Sahara Euskadi Mugimenduak.\n“Euskal gizarteak askotan erakutsi du saharar herriari babesa ematen diola, eta, horregatik, berriz ere eskatzen diogu hiru hiriburuetan lagun gaitzala, argi uzteko, isiltzen bada ere, ez dugula Saharako gatazka ahazten eta bere eskubideak errespetatzea eskatzen jarraituko dugula”, gaineratu dute.


GARAITA ARZAK, Aritz" Postaria" (Narrazioak)\nBezperako patata hondarrak arrapaladan eta gogo gabe irentsi, eta atearen zerrailari hiru buelta emanda atera zen etxetik Graeme. Gosariaren erre gustua ahoan zuela, haize hotza sentitu zuen aurpegian. Gogaituta zegoen patata erreak gosaltzeaz.\nBete-betea zeraman larruzko fardela, posta ugari ba-natzeko. Ez zuen lana eguerdira arte bukatuko. Betiko legez, herriko banaketak egin zituen lehenengo, iparretik hasi eta hegora. Soro eta lur sailak gurutzatzen zituen bidea hartu zuen gero, herritik kanpo sakabanatuta zeuden nekazarien etxoletarako norabidean. Egunero eginagatik ere, atsegina zitzaion ibilbidea. Gogoko zituen bidearen aldamenetako harrizko hormatxoak; sugandila eta landare igokarien gotorlekuak.\nBidean aurrera egin ahala, larruzko poltsaren pisua eskumako sorbaldan hondoratzen sumatzen zuen. Egunetik egunera pisutsuagoa zitzaion poltsa. Sarritan, lanaldiaren amaierarako gogortuta geratzen zitzaizkion besoak eta bizkarraldea.\nSamueltarren etxea zen lehenengoa. Goiz joanda ere, lanean aurkitzen zituen beti. Langile finak ziren, izan ere, Samueltarrak. Gainera, bikiak jaio zirenetik, sei ziren etxean, eta ez zen erraza lur sail eskas hartatik guztiak elikatu eta Lord Erneri arrandak ordaintzeko adina ateratzea. Samuel jauna gizon serio eta isila zen, eta egunonak ematera mugatzen zen. Haren emazte Fionnak, aldiz, geratuezineko hitz jarioa zeukan eta inguruko kontu guztien berri ematen zion. Aspaldian Ligaren inguruko kontuak esaten zizkion batez ere. Aitzinegunean Mclaughlan jaunak, Boykott jaunaren\nGiro ezberdina nabari zuen aspaldian nekazarien artean. Enplegatuak, nazkatuta, bere lana utzi zuela kontatu zion. Ohiko kexu eta aieneekin jarraitu arren, erreboltaren arra hazten zihoan. Duela zortzi hilabete Liga sortu zenetik, elkartasun sareak indartu zituzten, eta egoera jasanezin harekin akabatzeko prest ageri ziren. Miserian bizi ziren oraindik, baina ez honezkero makurkerian. Ez zioten\nbeldurrik Boykott jaunari, Lord Erneren administratzaile gupidagabeari, eta Ligak harekiko salerosketa eta harreman guztiak eteteko agindua eman zienean, salbuespen batzuk kenduta, hala egin zuten. Errentak ordaintzeari ere utzi zioten. Horrez gain, herriko langile eta artisauen laguntza ere bazuten. Holmes dendariak, esaterako, Boykott jaunaren produktuak saltzeari uko egin zion, eskaintzen zizkion lukurrero baldintzez eta haren handiusteekin ernegatuta.\nO’Connors errementariak ere ez zituen jada administradorearen zaldiak ferratzen; ziotenez, pikutara bidali zuen Pub-ean, guztien aurrean.\nGraemek Boykott jaunaren gutunak (mehatxuak, jakina) eramaten zizkien askotan nekazariei. Horixe zeukan postari izateak, askotan berri txarrak helarazi beharra. Laborari batzuek errezeloz begiratzen zuten, nahiz eta gehienek ulertzen zuten bera mezularia baino ez zela. Urteetan beldurrez itxaron zituzten nekazariek Lord-aren ordezkariaren kartak. Orain, ostera, axolagabekeriaz apurtu ohi zituzten, batzuetan begiratu ere egin gabe.\nKonturatu orduko, Heller agurearenera iritsia zen. Han zegoen Max txakurra, beti bezala zaunka, alai eta buztana mugituz bere aldamenean brinkoka. Inork ere ez zion hain harrera onik egiten. Burua emeki laztandu zion. Gogor jo zuen atea. Heller jauna gortuta zegoen eta ostikoz jo behar izaten zuen atea entzun zezan. Lehenengoan entzun oraingoan.\n- Egun on Heller jauna, hemen bi gutun zuretzat.\n- Eskerrik asko seme. Enteratu al haiz? Atzo administratzailearen oiloak akabatu zizkik baten batek.\n- Ez dut ezer entzun, baina Samueltarrenean bakarrik egon naiz oraindik.\n- Ondo merezia zeukak zerri halakoak. Makina bat estualdi pasarazi zizkiguk. Erre bedi infernuan nigatik.\nDomeketako abadearen sermoiek ere ez zuten lortzen giroa baretzerik. Abadeak istiluak ekiditu nahian hainbat saiakera egin bazituen ere, guztiek zekiten Lord Erneren interesak nekazarien beharren gainetik jartzen zituela. Haserrea belar txarra bezala ernatu zen landa munduan; ez zegoen hura geldituko zuen abade edo apezpikurik. Mendekua gura zuten. Etxez etxe ekin zion bideari Graemek. Boykott jauna zuten guztiek hizpide.\nErreka ondoko bidea hartu zuen basoa gurutzatzeko. Isabellaren etxea zen basoaz bestaldeko lehenengoa. Pausoa arindu zuen irrikaz. Urrunetik erreparatu zuen Isabella, errekan arropa garbitzen ari zela. Graziaz eskegitzen zituen ikuzitakoak ondoko zuhaitzean. Ze ibilera lerdena! Haren ondora hurbiltzen zen heinean gorritzen zihoan, edo hala iruditu zitzaion. Burutik kendu ezinik zerabilen azkenaldian. Ikusten zuenean berarekin izandako ametsak burura etorri, eta lotsatu egiten zen igarri egingo ziolakoan.\n- Egun on, Graeme.\n- Egun on, bai.\n- Guretzako ezer baduzu oraingoan?\n- Dredlee jaunarentzako eskutitz bat besterik ez.\n- Aukeran, nahiago etxean utziko bazenu, kargatu samar nabil eta. Aita kanpoan da, baina Niamh etxe bueltan dabil.\n- Jakina, gero arte orduan.\nDredlee jauna, Isabellaren aita, Ligako ordezkarietako bat zen. Mayo konterriko herri bakoitzak ordezkari bat zeukan Ligan. Bera izan zen Boykott administratzailearen aurkako mugimenduaren aurkako sustatzaile nagusietakoa herrian. Gizon arteza eta eskuzabala zen.\nHaserre zegoen Graeme bere buruarekin. Erdi mutu geratzen zen Isabella ikusten zuen bakoitzean, inozoa balitz bezala. Sikieran gaur ez zen astelehenean bezala totelka hasi.\nBoykott jaunaren etxea zen hurrengoa. Gorroto zuen hara joatea. Izan ere, Lord Erneren ordezkariak ondo irabazia zeukan fama. Benetan zen higuingarria eta harroputza; jasanezina. Ia beti tokatzen zitzaion harenera bisita, ordea, bera baitzen posta gehien bidaltzen eta jasotzen zuena. Nekazarientzako gutunak (mehatxuak, jakina) ez zirenean, Lord Erneri erregularki bidaltzen zizkion informeak ziren, eta, bestela, Lordak berari bidaltzen zizkion agindu eta betebeharren zerrendak. Sekula ezagutu zuen gizonik zakarrena zen Charles Boykott. Nekazariengan zuen boterea plazent zitzaion eta krudelkeriaz erabiltzen zuen. Dena zen mehatxua, mespretxua eta hantustea. Barre egiten zien nekazariek kontatzen zizkioten nekezia eta zoritxarrei. Bere zerbitzari eta langileak ere arrandiaz tratatzen zituen. Jendea umiliatuz gozatzen zuen. Ok eragiteko modukoa benetan!\nBuelta eman eta posta entregatu gabe joatea otu zitzaion orduan. Baina Boykott jauna zerbitzari gabe eta indarge ikustearen ideia ere tentagarria zen. Zer egin pentsatzen zuen bitartean, bide ondoko masustak batzeari ekin zion. Konterri osoko masusta ederrenak ziren bide hartako sasitzetan hazten zirenak. Poltsikorik ez eta larruzko poltsan jarri zituen masustak. Konturatu zenerako, administratzailearen eskutitzak fruituen tinta urdinaz beteta zeuden. Hark seinale bat behar zuen izan! Buelta eman, eta herrirako bidea hartu zuen.\nBere buruaz harro sentitu zen. Mayon azken urteetan gertaturiko errebolta garrantzitsuenaren partaide. Bazekien nagusia haserretuko zitzaiola, eta lana galtzearen aukerak beldur piskat eragiten bazion ere, ezinezkoa zen ororen gogoko suertatzea, eta, aukeran, nahiago zuen Isabella eta Dredlee jaunaren gustuko izatea, nagusi erretxina kontentu edukitzea baino.\nEtxera iritsi zenean, plazerrez fardela lepotik kendu eta sutara bota zituen Boykott jaunaren eskutitzak. Patatak erreko zituen afaritarako. Atsegin zituen patata erreak.\nAraitz Garaita Arzak


Ikasturte amaierako festaren ondoren, udako ikastaroen txanda - Ibarra - Tolosaldeko ataria\nIkasturte amaierako festaren ondoren, udako ikastaroen txanda\nTolosaldeko Ataria 2019-06-17 19:57\nOstiralean ospatu zuten Belabieta Kirol Klubekoek kurtso bukaerako jaialdia, bertan 140 umek eta gaztek parte hartu zuten. Giro bikaina sortu zen bai gimnasten artean eta baita publikoan ere, dantzekin eta musikarekin gozatuz.\nEkitaldi honekin kurtsoari amaiera eman zitzaion baina udan ere izango da aukera Ibarran gimnasia erritmikoaz disfrutatzeko. Izan ere, gaur hasten da Uda Kanpaina 2019 Ibarrako kiroldegian, 3 asteetan zehar gimnastikako ariketak, dantzak, jolasak, koordinazio eta erritmo ariketak, eta xingola, uztaia, mazoak, soka eta pilotarekin hainbat jarduera egingo dira.\nEkainak 17tik ekainak 21era, 15:00-17:00\nEkainak 24tik ekainak 28ra 10:00-12:00\nUztailak 1etik uztailak 5era 10:00-12:00\nAste bakoitzeko prezioa 20 eurokoa da eta aste solteetan apuntatzea dago.\nInformazio gehiago belabieta_ke@yahoo.es edo 657719533 telefonoan.


'L'-ak eta eleak : Oarsoaldeko Hitza\n'L'-ak eta eleak\nIñaki Segurolari irakurri nion gure arbasoak gu izan ginen haur haiek zirela; alegia, ume haiek ez dira gu, ume haiek gure aurrekoak dira. Ideia bitxia da, orain garenaren eta lehen ginenaren arteko lotura ez baitu izate berak markatzen, beste izate batek baizik. Nolanahi ere, denboraren joanari buruzko pentsamenduak ekarri dizkit ideia horrek. Denboraren joanean, urak esku tartetik bezala alde egiten digu bizitzak, eta maiz, badirudi ez dakigula zer geratzen den. Iturria irekita dagoenean, beti ura eta bizitza dugu, baina ura urritzen hasten denean, eskutako behatzak estutzen ditugu badoan ura gorde nahian bezala.\nHori guztia, noski, jakina eta ezaguna izan da betidanik gizakiarentzat; gaztetasunaren miresmena ez da gaur goizekoa, eta halere, badirudi ustekabean harrapatzen gaituela orainetik iraganera begiratu eta ez garen hori ikusteak. Noiz gertatu da hori? Egunez eguneko aldaketak ez ditugu sumatu ere egiten, eta halako batean, beste bat gara.\nGizakia iraganaren eta etorkizunaren artean harrapatuta dagoen aberea dela esaten da, eta hori bera dela orainean bizitzen uzten ez diguna: iraganaren mina dugu, batetik, eta etorkizunerako grina eta desioa, bestetik. Betiko ezin izan horrek harrapatu izan bagintu bezala, arian-arian, bizitza harilkatzen. Are gordinago: bizitzak norabide edo zentzu bat izan dezan, ezinbestekoa du bukaera; hala ez balitz, zibota lurrean bueltaka bezala ezerezaren inguruan ariko ginatekeen.\nEuskal musikari sortzaileen artean bagenituen lau L: Laboa, Lete, Lartzabal eta Lertxundi. Nahiz eta horien artetik hiru ez dauden gure artean, sormenaren iraupenaren inguruan pentsatzeko aukera ematen digute, haien kantu eder eta esanguratsuek gure artean segitzen baitute. Laboak gure iragana eta etorkizuna musikatu zituen jainkozkoa dirudien dohainarekin. Letek gure pentsamenduei hitza jartzeaz gain, kantatu egin zituen. Lartzabalek urrezko ahotsez limurtu gintuen. Eta Lertxundik, besteak beste, beharrezkoa genuen epika musikaz jantzi zuen.\nLau horietatik utzi gintuen lehenbizikoa Imanol Lartzabal izan zen, eta haren bizitza oinarri hartuta idatzi zuen Harkaitz Canok Fakirraren ahotsa. Ederra izan da idazleak Imanolen nortasuna eta bizitza nola kontatu dituen, izan zuen bizitzaren inguruan baloraziorik egin gabe, deus ere konpondu gabe. Canok pertsona eta pertsonaia aurkezten dizkigu eta ez digu eskatzen Imanolekin adiskidetzeko edo haserretzeko; ez digu parte hartzeko esango, eta hala ere, edo horregatik, abeslari bikain hori, bere kontraesanak eta gureak barne, zer tamainatako artista zen sentitzeaz gain, gizakia bera ikusten dugu.\nIzan ere, arteak oro har, eta literaturak ere bai, autonomoa behar du eta ez du deusen zerbitzura egon behar, dagokion garaiari buruz garrantzitsua den esangurarik izan nahi badu behintzat. Ez du zertan gizartean gertatzen denaz aritu behar, ez du zuzenean horretan esku hartu behar, baina benetakoa izan nahi badu, egokitu zaion garaikoa eta gizartekoa izan nahi badu, hartan sortua eta txertatua agertuko zaigu, eta hari egingo dio edozein herrik eta kulturak ezinbestekoa duen ekarpena begirada eta pentsamendua aberastuz.\nJaiotzeak hiltzea zor du, dio esaerak, bukaerak ematen baitio bideari zentzua eta izana, baina izaten segi nahi dugunez, bide horrek ez digu irrika hori apaltzen. Ez dugu aski bide hori urratu eta desagertzearekin. Irautea ez baita huts-hutsean izaten segitzea. Irautea etengabe gure burua berrasmatzea da, eta atzera begiratzean, arrotz sentitu beharrean, bai esatea: bai, hala izan zen, hala izatea nahi genuelako.\nEginkizun horretan, orain, hemen, azaroan, Imanol jaio zen hilabetean, Hitzen Lihoak L emez idatziko du, gure iragana etorkizunarekin lotuz, ahaztuta egon diren eleak, hitzak, guregana ekarriz: gizonezkoenak izan diren L-ak emakumeenekin osatuko dira, ibilbideari zentzu berria eta aberatsagoa emateko.


Nor gara - berdintasuna\nOrgano sustatzaile bat da, bereziki jarduketa esparru hauek dituena:\n- Berdintasuneko foru politikak sustatu, koordinatu, horien jarraipena egin eta ebaluatzea.\n- Toki mailan, berdintasuneko politikak sustatzea.\n- Lurraldean, sare eta praktika feministak sustatu eta indartzea.\n- Indarkeria matxistaren aurkako borrokaren politika diseinatu eta haren jarraipena egitea, prebentzioaren eta arretaren ikuspegietatik.\n- Gizartea sentsibilizatzea generoko ezberdintasunei buruz eta berdintasunaren alde.\nBere lana egin dezan, emakumeen eta gizonen Berdintasunerako Organoak 1.426.014 euroko aurrekontua du 2015eko urtean, eta lanpostu egitura hau: zuzendari nagusia, idazkari-administrari bat, berdintasuneko lau teknikari eta zerbitzuburu bat.\n2007ko urtean sortu zen sortu foru zuzendaritza bat, emakumeen eta gizonen arteko berdintasunaren alorra esleitu zitzaiona, giza eskubideen eta garapenerako lankidetzaren alorrez gain. Berdintasun Zuzendaritza, berdintasunaren berariazko organo gisa, 2011ko urtean sortu zen. Erabaki horren bidez, Emakumeen eta Gizonen Berdintasunerako 4/2005 Legearen mandatua bete zen. Izan ere, lege horren indarrez, Foru Aldundiaren eginkizunetako bat da emakume eta gizonen arteko berdintasunaren alde politika eraginkorrak abiarazten laguntzea Gipuzkoako Lurralde Historikoan. Politika horiek behar baitute emakume eta gizonen premia eta egoerei erantzun, eta behar adina baldintza sortu, emakumeak eta haien ekarpenak historikoki bigarren maila batean zokoratu dituzten ezberdintasun estrukturalak ezeztatzeko. Hitz batean, zera da helburua: emakumeek eta gizonek goza dezatela berdintasun egiazko eta eraginkor batez gure Lurraldeko bizitza politiko, ekonomiko, kultural eta sozialaren eremu guztietan.\nZeregin korapilatsu horretan bidea egiteko, Gipuzkoako Foru Aldundiak Emakumeen eta Gizonen Berdintasunerako II. Foru Plana (2012-20) onartu zuen, funtsezko helburu honekin: bizitzaren zaintza erdigunean jartzen duen gizarte eredu baten alde egitea Gipuzkoan. Plan hori egiten, foru departamentu guztiek hartu zuten parte, eta, horregatik bada, emakumeen eta gizonen berdintasunaren alorrean foru jarduna antolatu eta zuzenduko duen tresna dugu.\nHorrekin guztiarekin, Gipuzkoako Foru Aldundiak bere ekarpena egin nahi du Gipuzkoa zuzenago eta berdintasunezkoago baten alde, non bizitzaren sostenguak foru politikak gidatu eta bizitza ekonomiko eta sozialaren alderdi guztiak egituratuko dituen.\nZeren gizonen eta emakumeen berdintasunaren alde egiteak berarekin baitakar bizitzaren sostengua mesedetzen duten lanak lehentasunezkotzat onartu eta jotzea, zernahi eremutan landutako gaitasun eta trebetasun guztiak baloratzea, sasoi sozialak bizitzaren zerbitzura antolatzea eta, horri guztiari esker, gogobetetasun pertsonal eta kolektiboa areagotzea, horrek guztiak sortu, berritu, zaindu eta hobetzeko gizarte bezala dugun gaitasuna indartuko duelakoan.\nSare eta praktika feministak\nBerdintasunaren aldeko tokiko politikak\nIndarkeria matxistarik gabeko bizitzak sustatzea\nBerdintasunerako foru politikak sustatzea, koordinatzea eta segimendua egitea\nErakunde arteko koordinazioa\nBerdintasunerako II. Foru Plana


XXI. mendea eta euskal literatura hizpide etxeko hiru idazleren ahotan | El Diario Vasco\nTolosaXXI. mendea eta euskal literatura hizpide etxeko hiru idazleren ahotan\nXXI. mendea eta euskal literatura hizpide etxeko hiru idazleren ahotan\nHiru idazle gonbidatuak, Arantxa Iturbe kazetari eta idazlearekin batera, solasaldiko momentu batean. / IÑIGO ROYO\nKarlos Linazasoro, Joxemari Iturralde eta Garbiñe Ubeda solasean aritu dira Lizardi kultur elkartearen 50. urteurrenaren egitarauko azken egitasmoan\nELENE ARANDIA TOLOSA. Viernes, 29 diciembre 2017, 00:10\nEuskal literaturaren uzta oparoan idazle tolosarrek duten eragina nabaria da. Lizardi kultur elkartearen berrogeita hamargarren urteurreneko azken ekitaldian, 'Euskal literatura XXI. mendean' mahainguruaz gozatzeko tenorea izan dute tolosarrek orain gutxi kultur etxeko areto nagusian. Karlos Linazasoro eta Joxemari Iturralde idazle tolosarrak eta Garbiñe Ubeda idazle ibartarra gonbidatu zituzten, eta helburua egungo mendeko literaturaren erradiografia egitea izan zen. Zenbaitetan, puntu librean eta beste batzuetan, berriz, gaia emanda, ugari izan ziren bertan ateratako ondorioak.\nEz zen kasualitatea izan mahaia eurek osatu izana. Arantxa Iturbe moderatzaile lanetan, argi azaldu zuen lerroburuan herri gutxik erakutsi dezakeela Tolosak hainbateko idazle-zerrenda, baita modu berean «aktibo» eta «bizirik» mantendu ohi diren idazle oparoak ere.\nSolasaldia teknologia berriek egindako ekarpenen inguruan hasi zen: Ubedaren kasuan, bat-batekotasuna, etengabe konektatua egon behar izatea, modaren apologia, eta teknologiarik gabe bizi-ezina ekarri ditu, eta literaturak «ur handi» horietan ere mugitu behar du.\nIturralderen aburuz, berriz, euskal literaturaz hitz egiten zen orain berrogei urte, baina egun ere bai, «eta hori albiste ona da», gehitu zuen. Baina, gaur, lehen ez bezala, «zailtasuna gazte jendea erakartzean dago».\nKarlos Linazasorok 30 urte daramatza liburuzain-lanetan, eta 25 urte, bestetik, idazten. Bide horretan uste du etorkizunera begira euskal literaturak aurrera egingo duela orain arte gisara, «Internetek aurretik eramaten ez duen bitartean».\nLinazasorok aipatu bezala, udal liburutegian mailegatzen diren ehun liburutik hamar dira soilik euskaraz. Euskararen egoera eta irakurketa, ordea, hobetu egin direla gaineratu zuen Iturraldek, adieraziz egun garai batean baino gehiago irakurtzen dela euskaraz, nahiz eta kopuru txikietan mugitzen den. Bide horretan, liburutegiek, komunikabideek eta kultur etxeek hizkuntza indartu, eta, batez ere, «zaletasuna txertatu» beharko luketeela hausnartu zuen idazleak. «Dinamizazio-lana falta da -dio idazleak-, baina baita gure artean ere. Garrantzitsua da gure inguruan ere zaletasuna transmititzea».\nIbartarrak susmoa du gizarteak ez ote duen literatura soilik liburu formatuarekin lotzen. «Askeagoa izan behar luke», eta «beharrezkoa da euskarak kalea berreskuratzea, eskolarekin lotu izan baitugu», gaineratu zuen Garbiñe Ubedak.\nGonbidatuak bat etorri ziren ondoko ideiarekin; alegia, euskarak literaturak askotariko zama eraman duela soinean «zailtasunari», «asperraldiari» edota «euskararen zaletasunari» lotua, hein handi batean. «Eskaintza eta aukera, ordea, zabala da, baina irakurleak ez du behar adina interesa erakutsi», zioen Iturraldek. Linazasorok euskal idazleek euskal literarioa sortzeko egindako ahalegina nabarmendu zuen, eta Ubedak, berriz, egungo egoera «prestigioarekin» ere lotu zuen: «hizkun-tzaren egoerarekin, hizkuntzari prestigioa eman behar zaio».\nEl Topic despide el año con una función teatral y unos títeres solidarios Organizadas unas 'Topaketak' para el fomento más lúdico de la pelota


Cass konderria (Indiana) - Wikipedia, entziklopedia askea.\nCass konderria (Indiana)\n1.067,48 km2 (%99.35)\n6,97 km2 (%0.65)\nCass konderria (ingelesez: Cass County) Indianako konderri bat da, Ameriketako Estatu Batuetan. Hiriburua Logansport da. 2010eko zentsuaren arabera 38.966 biztanle zituen, Cass kilometro koadroko azaleran.\nCass konderriak 1.074,45 kilometro koadro ditu. Horietatik 6,97 ura dira. Beste 1.067,48 lurra dira. Biztanleria dentsitatea 36,27 da.\n2010eko zentsoan bizi ziren 38.966 pertsonetatik 37.521 txuriak edo hispanoak dira. Horietatik hispano edo latino kategorian 4.897 dira. 519 beltzak edo afroamerikarrak. 100 amerikar natiboak ziren eta 3 Hawaii edo Pazifikoko irletako natiboak. 407 asiarrak ziren. Bestelako arraza bat kategorian 48 biztanle daude. Bukatzeko euren burua arraza bat baino gehiagotan 368 pertsonek kokatzen zuten.\nMultimedia: Cass County, Indiana


Birusaren atzetik? - Deia\njosune ariztondo 19.11.2021 | 00:31\nBIRUSARI aurre egiteko neurriak ditugu berriro ezbaian. Euskal erakundeak atzetik dabiltzala entzun behar izan dugu urtebete luzean, egoera kaskartu artean hartzen ez diren neurriak gero urri geratzen direla, herritarrei jaurtitzen zaiela errua edota pedagogia egokirik ez dutela garatu. Beste arlo askotan gertatzen den bezala, covidaren aurkako jardunean botatzen diren argudio batzuk norbere erantzukizunari uko egiteko azaltzen ditugu erosoago baitzaigu besteari leporatzea errua eta, beraz, bestearengan jartzea arazoen konponbidea. Eta aldi berean res publica kudeatzeko erakunde eta herritar guztien partaidetza aldarrika-tzen dugu.\nBirusaren mendi errusiarra ez da amaitu eta datorrena aurreikusita hartu ditu erabakiak Eusko Jaurlaritzak. Atzo arte birusari aurrea hartu beharra aldarrikatzen ibili eta gero badago uste duenik zauriaren aurretik benda jartzea dela Jaurlaritzak egindakoa. Badago baita, orain arteko iritzia aldatu eta gaizki ikusten duenik erantzukizunak partekatzea. Kritika horiekin proposamenik baletor, gaitz-erdi.


Iruñerriko Mankomunitateak bere Karbono-Aztarna 2014 geroztik %20,4 gutxitu du | Mancomunidad de la Comarca de Pamplona\nIruñerriko Mankomunitateak bere Karbono-Aztarna 2014 geroztik %20,4 gutxitu du\nDatu hau AENORrek baliozkotu du eta erregistro nazionalean sartu da\nIruñerriko Mankomunitateak bere Karbono-Aztarna Espainiako Aldaketaren Bulegoaren erregistroan sartu du bosgarren aldiz eta 2017 zeharko karbono aztarnaren ebaluaketa eta zertifikazioaren berri eman du, baita urtearen zeharko bere jarduerak eragindako Energia Balantzearena ere.\nAipatutako erregistroari emandako azken kalkulu horien arabera, Mankomunitatearen BEG igorpenak %4,2 gutxitu dira 2017an. 2014an lehendabiziko erregistroa egin zen eta geroztik igorpenen murrizketa %20,4koa izan da. Karbono Aztarna AENORrek baieztatu du.\nEsan beharra dago Karbono-Aztarnaren kalkuluari esker, atmosfera joan diren BEG igorpenak zenbatekoak izan diren jakin ahal izan dela. Igorpen horiek erakundearen jarduerekin, produktu bat egiteko prozesuarekin edo zerbitzu baten emanarekin sor daitezke. Beraz, kuantifikazioak islatzen du erakundearen jarduerak planetaren berotasunean zer nolako eragin duen. Horren ondorioz, Karbono-Aztarnak BEG igorpenak gutxitzea lortzeko hitzarmena adierazteko balio du.\nMankomunitateak bere jarduerak eragiten duen Berotegi-Efektuko Gasen kopurua ezagutzeko erabateko azterketa egin du: uraren ziklo integrala, hiriko hondakinen bilketa eta tratamendua eta Eskualdeko Hiri Garraioa.\nUrte hauetan igorpenen murrizketa etengabekoa izan da. Horri esker 2014an 60.000 tona inguru zirenak 2017an 48.000 izatera pasatu dira. IMren jardueren energia-kontsumoaren kopurua, bestalde, 96.873.487 kW-koa izan da, hau da, joan den urtearekin konparatuta %0,4gutxiagokoa. Hori kontuan hartuta Mankomunitatearen Plan Estrategikoak 2030erako Kaborno-Aztarna Neutroa lortzeko hitzarmena aurrera doala esan daiteke.\n5 edukiontzia, autobus hibridoa eta energia berdea\nPlan horrek energia eskaera arautzen du kontsumo jasangarria izan dadin, eta, horrekin batera, Berotegi-Efektuko Gasen igorpenak gero eta baxuagoak izan daitezen. Hori dela eta, azken urte hauetan erakundeak BEG igorpenek sortzen dituzten inpaktuei egokitzeko estrategiak ezarri ditu: EHGaren flotari dagokionez, autobus hibridoak sartu dira eta hondakinen bilketa selektiboa garatu du, besteak beste.\nBEG igorpen gehienak gai organikoa errefusaren edukiontzietan gaizki sartzen dena Gongora hondakindegira joaten delako sortzen dira. Horregatik oso inportantea da etxeetan gai organikoen bilketa egin behar den moduan egitea eta bosgarren edukiontzian sartzea ondoren. Horretarako, gai organikoen bilketa bereizia handitzeko eta hobetzeko kanpaina ezberdinak abian jarri ditu Mankomunitateak.\nIgorpen eta kutsaduraren bigarren iturria autobusek, kamioek eta beste ibilgailuek erabiltzen duten erregaia da. Eragindako igorpen horiek murrizteko asmoz IMk EHGaren flotan autobus hibridoak sartu ditu urte hauetan eta, gaur egun, “villavesen” %15a hibridoa da. Helburu horrekin jarraituz 2019an autobus linea erabat elektrikoa martxan jarriko du. Era berean, erositako ibilgailu arin guztiak elektrikoak izango dira.\nHorrez gain, entitate honek bereganatutako energia berdea da, eta horrek igorpenen murrizketa erraztuko du.\nKlima Aldaketaren Bulegoak kudeatutako erregistro nazionala 2014an sortu zen eta bertan 1000 erakunde baino gehiagoren informazioa dago. IM erregistroan sartzeko baimena eskatu zuen lehendabiziko erkidetutako erakundea izan zen. 2013an sartu zen eta, geroztik, urtero lortu du igorpenen egiaztatzea. Halere, esan beharra dago 2013ko datuak dauden hiru irusmenetatik 1 eta 2 besterik ez zirela kontuan hartu. Ebaluaketa horiek guztiek egiaztatzen duten ziurtagiria lortu dute.\n*Irismen 1: BEG igorpenak; Irismen 2: Erakundeak erositako edo kontsumitutako elektrizitateak eragindutako BEG Igorpen ez-zuzenak; Irismen 3: Ez zuzenak diren beste igorpen batzuk.


Yoga Integral tailer trinkoa: "Los 3 Gunas: alcanzando el equilibrio interno" | Dharananda Yoga Durango\nYoga Integral tailer trinkoa: “Los 3 Gunas: alcanzando el equilibrio interno”\n8 Apirila, 202119 Apirila, 2021in Albisteak\nDatorren apirilak 18an, igandea, 09:00etatik 13:00ak arte “Los 3 Gunas: alcanzando el equilibrio interno” Yoga Integral tailer trinkoa izango dugu Dharanandan.\n3 Gunak, natura gobernatzen eta unibertsoa osatzen duten 3 indar soilak dira:\nTamas: suntsipena, nagitasuna, erresistentzia eta axolagabetasuna eragiten dituen indar iluna da.\nRajas: pasio eta ekintza-ra eramaten gaituen suzko energia da.\nSattva: oreka egoera da. Argia, egia eta jakituria argiztatzen ditu.\nGure bizitzan zehar egoera ezberdinetatik pasatzen gara, egoera guztiek oinarrizko 3 indar edo ezaugarri hoien menpean daudelarik eta etengabean gugan eragiten dutelarik. Iluntasun, su, eta argitasun indar hoiek eta hauek dakarten mugimenduak antzeman eta onartzea gure barne errealitatea hobeto ezagutu eta arakatzera lagundu ahal izango gaitu.\nTailer honetan, egoera hoiek sentitu eta antzematen ikasiko dugu. Oreka egoera eta barne askatasunera gerturatzeko helburuarekin, egoera hauetan eragiteko Yogak eskeintzen dizkigun erremintak zelan aplikatu ikasiko dugularik ere.\nAriketa dinamikoen bitartez, iluntasunetik suzko egoerara pasako gara, hauek gure bizi-energia mugitu eta esnatzea posible egingo dutelarik. Ondoren, suzko egoeratik argitasunera pasako gara asana estatikoak landuz, eta amaitzeko, gure bake egoera naturala antzematen erraztuko digun meditazio batekin amaituko dugu.\nAlbiste hau partekatu?


Argazki-kontakizuna. Istorioak garatzeko estrategiak :: ikasi :: Udako Euskal Unibertsitatea\nArgazki-kontakizuna. Istorioak garatzeko estrategiak\nHasiera-data: 2014(e)ko martxoaren 15a\nAmaiera-data: 2014(e)ko apirilaren 12a\nMatrikula-epearen bukaera: 2014(e)ko martxoaren 10a\nIkastaroa larunbatetan izango da: martxoaren 15ean, 22an, 29an eta apirilaren 5ean eta 12an.\nIkastaroaren hasieran hitzaren eta irudiaren oihartzuna landuko dugu. Bakoitzaren indarraz jabeturik, bien arteko harremanak jorratuko ditugu.\nPunta-puntako argazkilarien lan egiteko erak aztertuko ditugu, baliabide nagusiei etekina nola ateratzen dieten jakiteko (espazioa, denbora, ekintza, egitura, narratzailea, etab).\nHorrez gain, argazkiak eta testuak lantzeko eta uztartzeko hainbat adibide ere ikusiko ditugu.\nIkastaroaren beste zutabeetako bat nire egikera izango da. Nik egindako lan batzuei errepasoa eginez, erabilitako baliabideen berri emango dut (gaiak, estiloak, estrategiak, eta abar).\nAzkenik, zutaberik praktikoenaren txanda iritsiko da: ikasleen egikera. Ikastaroan ikusitakoaz eta entzundakoaz jabetzeko, bakoitzak bere lanari ekin beharko dio. Bere kontakizuna egiteko, ikasleak ideiak antolatu beharko ditu lehenik eta behin; gero, argazkiak egin beharko ditu (aurrez egindako lan bati forma emateko aukera ere eskainiko dut); ondoren, argazkiak (eta testua ere nahi izanez gero) antolatu egin beharko ditu.\nIkasleari baliabideak eskaintzea, irudiaren bidez kontakizuna taxuz egin dezan.\nEredu on ugari ikusiz eta lan praktiko bati aurre eginez, sormena piztea.\nArgazkilari klasikoen eta gaur egunekoen lanen mamia eta azala.\nGeneroak eta lan sailkaezinak.\nErreportajea eta lan dokumental mamitsuak aztertuko dira eta lan horien osagaiak aletu.\nIkasleek ariketa praktiko laburrak egin beharko dituzte trebatzeko eta amaieran lan dokumental sendoa burutu beharko dute.\nIkastaro honetan argazki ikusgarriak nola egin azaldu beharrean, kontakizun txukunak eta eraginkorrak (mamitsuak, hunkigarriak, eta abar) egiten ikasiko dugu. Edukiak argazkilarientzat eta argazkizaleentzat prestatuta daude; hala ere, ez ahaztu literaturari erreferentzia ugari egingo dizkiogula. Beraz, istorioak irudien bidez kontatzen ikasi nahi duen edonori egingo diogu lekua.\nHomologazio kodea: 1468348007\npraktika, kritika, estiloa, erreportajea, argazkilaritza, lan dokumentala, argazki-kazetaritza, Udaberriko eskaintza, Markeskoa, UEUren Ikastetxe Nagusia, Eibar


DJUNGELSKOG Zorro nordikoa eta burko-zorroa - peluxe-oihala, berdea - IKEA\nDJUNGELSKOG Zorro nordikoa eta burko-zorroa\nDJUNGELSKOG Zorro nordikoa eta burko-zorroa, peluxe-oihala, berdea, 150x200/50x60 cm\n4.2 32 Iritziak\nKotoiz eta lyocell-ez egina dago, material leun eta naturalak, ukitzerakoan atseginak. Ez du azalarentzat edo umeen osasunarentzat kaltegarria den substantziarik, ftalatorik, ezta produktu kimikorik ere.\nLyocellak hezetasuna xurgatu eta desagerrarazten duenez, zure seme edo alabak ingurune atsegin batean hartuko du atseden.\nOihala ehun trinkoa eta oso iraunkorra da.\nKremailerari esker, edredoia ez da mugitzen.\nUmeentzako produktuen kremailerek ez dute heldulekurik. Horrenbestez, umeentzat seguruak dira, baina helduentzat irekitzeko errazak dira.\nHari kopurua: 166.\nGehiago hemen DJUNGELSKOG-a Bilduma\nGehiago Haurren zorro ipartarrak eta maindireak


Adingabeko bat hil da gaur goizean Muskizeko Somorrostroko Heziketa Zentroan, asma-krisi baten testuinguruan gertatutako geldialdi kardiorespiratorio baten ondorioz.\nMuskiz bertoko Oinarrizko Bizi Euskarriko anbulantzia bat eta zonaldeko Bizi-aurreratuko Euskarriko beste bat bertaratu dira, Emergentzia Zerbitzuaren abisua jaso ostean. Heldu direnean, adingabea geldialdi kardiorespitarioan zegoen; berpizte-maniobra aurreratuak burutu arren, ezin izan da ezer egin egoera leheneratzeko.\nIRAGARKIA, Osakidetza-Euskal osasun zerbitzuarena, «Arabako ESIaren Santiagoko errehabilitazio-eremurako ekipamenduaren hornidura» espedienteari buruzkoa.


Oishi - Amaaa, gourmet izan nahi dut!!\nIzenagaitikan imajinauko zenduen, sukaldaritza japoniarrak pisu handia dakala taberna hontan. Sushia ez da sekula falta barran, kolore eta forma desberdinetakuak, arrain desberdinekin egindakuak, salmoia, perlita, atuna, sardina...\nHala ere, ondiok jendia ez da ausartzen gauza arraro hori jatera, badakizue, euskaldunak! Arraina pil-pilean, bai, baina gordinik... Gainera zelan jan bihar da hau, ta likido hori zetarako da? palilluak? Puffa ez da gauza fazila, batez ere txikiteruendako. Baina ohitzia da kontua, hala ere, lasai txikitero horietako bat bazara, sushia ez da dana, badago eta betiko gure janaria, karrileria, foie, tigria, hori bai danak du toke berritzaile bat.\nNondik hasi baina... nola egituratu blog hau.\nOishiko sukaldean extranjis sartuta Pato sukaldari trebearekin berbetan nenbilen, blogean idaztea gustatuko jatala esanez, bere burua prest aurkeztu zeban neri blogakin laguntzeko. Lana nola egiten duen ikustera juateko eta pintxoak prestatzen dituen bitartean txatxaran egon leikegula esan zoztan. Ideia bikaina, horrela sukalde horretan bizi eta ikasitakoak kontau ahal izango dittut.\nEsan eta egin, hurrengo egunean goizeko 11etan (berandu xamar) Oishiko sukaldean neuan, esperimentatzeko prest, ni "conejillo de indias" perfektua naiz, dena gustazen jata ta. Esperimentatzen hasteko ordua da, pintxo berri bat asmatu behar da...\nrentx 2010-01-13 14:30 #1


Ortoska, erauntsika; baño, zer erauntsiak!\nUda aldian egiten dituen bezalakoak. Bet-betan ur andiak bularturik beren bideak aski ez ta bazterrak funditzeko.\nAurten, ez dakit zertan dagon; baño, euria nola nai eldu da; iru egun lerroan ez ditu egiten eurik gabe.\nMenditar batek ziona: aro auta bazka ateratzeko!\nIriko zinegotziek ez dute sos bat eman nai Donostian «Eusko Ikaskuntzak» gertatzen ari diren ikastaroko (ikasleentzat).\n«Eusko Ikaskuntzak» euskarak, euskal ikastolak; eta orai berriki emengo euskararen adiskideak erabaki duten eskola bat idekitzeko, edo leku batean biltzeko euskaraz itz-egiten ikasteko nai dutenek; gai untarik eldu diren asmo guztiek usañ txarra dute batzuentzat.\nMadrida bea bizi direnentzat, unelako lanetan ari garenak, ezin ikusi gaituzte begiko zikina baño.\nDamurik; euskararen alde, gutiak dire lanik egiten dutenak; nik ez dakit; baño, batek bere erria ez maitatzea ezin daiteke sinetsi: eta ori da, nik uste, euskaraz ez jakitea, eta al duen guztia ikasteko ez egitea.\nIruñeko egunkarietarik dei bat egin da, eldu daizten euskaraz ikastera; ots, itz-egiten oitutzera: deiari, egunkari orietan iñork ez dio aire eman eta beldur naiz «Euskararen Adiskideak» delakoari ere, jaramonik eginen ote dioten.\nPlazako auto jabek arrankura zinegotzientzat, eken erabakiak onartzen ez dituztela eta meatxuka: baño iñork ez du gauazko bere lana eskeintzen, ain bearra delarik!\nOraiko aldi untan, iñork ez du burua makurtzen agintarien erabakieri; beti zerbait erran bear!\nEgoaldeko edo Madrid-aldeko basakeriak direla bide; emen, guztiak iziturik: ea, noiz asiko ote diren urbilagotik elizak erretzen eta elizatiarreri tiroka; baño, orgatik «Nafarroako estatuto»a iñork ez du aipu! aldi ona iduri du ba, oraikoa!\nGure beste aurride euskaldunek erdiesten badute beren estatutoa, orduan badaiteke guretzat berantegi. «Bloque de derechas» delakoak, indar aundia du, eta nork daki ez ote digun parabisuko bide berri bat eginen.\nApezpiku jaunak erretor berriak egin ditu; eken artean Alsasuako erretor berria, Ayerra jauna, Iruñeko apez jaun jakintsuenetarik eta langilenetarik. Nik uste nuen Alsasuan, erretor euskalduna bear zela.\nSeminario zaarra ustu zuten eta berria... bete? Juan den asteazkenetik an daude; urrutiago juan dire eta orai usteko dugu Iruñetik atean daudela.\nNafarroako zinegotziak, Españako buruzagien berexteko, juan ziren juan den ortzegunean; egia errateko ez dakigu zertara juan ziren, bere gizonik ote dute?\n«Colonias escolares» delakoen zuzendariek dei bat egin dute aurtengo udako aur saldoak egiteko Ondarrabiko eta Zudaireko: tenorez, mezutu dezaten errietarik nor ta nor diren juan bear duten aurrak, erran gabe, leenengo saldoako edo bigarreneko; ori, naasturi andia litzeke eta utzi bear da, zuzendarien eskuetan.\nAtx! Gipuzkoako Diputazioneko jaunek, erabaki dute, euskaraz ez dakiten beren enpleatuek, bortz urteko epea dutela ikasteko! Ordu zen!\nNoiz erranen dugu gauza bera, Nafarroako jaunentzat? Beñere ez, nik uste.\nBilingüismo delako legea onesten duteneko, ikas zagun ongi euskaraz; orduan irakasle euskaldunak bearko dire asko lekutan ta. Noizpait bedere euskarari leku egiten diotela!\nAmayur astekari abertzaleena berriz argitaltzen dute eta nik uste, orai leen baño obeki baizik ez dela eldu.\nIruñeko auzitegiko buruzagi berria Muñoz jauna egin dute.\nAlkate jaunak agindurik, astelenetik eta larunbata artio San Franzisko eskoletan aur eta gazten xertatze eta birxertatze. Xertatzeko lana egin bearrezkoa delakoz urririk, us bat ordaindu gabe egiten da.\nIruñetik, bi autobuzetan gazteketa parrasta bat juan zen, igandean, Errazu eta Amaiurra.\nMouron jauna mintzatu omen zen Amaiurko gaztelupean edo gazteluko oroigarrian. Errazun, aldiz, Basarri eta Iriarte bertsolari azkarrak. Aro itsa izan zuten, lankarra eta laño.\nFuboleko partida Osasuna eta Oviedo; emengoek irabazi zuten bost golez, angoek bat.


GUTUNA: Zortzi urte Errenteria eraldatzen : Oarsoaldeko Hitza\nGUTUNA: Zortzi urte Errenteria eraldatzen\nJulen Mendozak Errenteriako alkatetzarako hautagai ez dela izango jakinarazi du gaur. Ez gaitu ezustean harrapatu. Egungo udalbatzaren osaketa egunean, 2015eko ekainaren 15ean entzun nion esaten. Bere hitza bete du, eta azken zortzi urteetako, Julen Mendoza alkate izan den garaiko balantzea egiten hasteko une ona da.\nAlde humanotik hasiko naiz. Ez dut inor “despistatu nahi”. Julen laguna dut. Urte hauetan eraiki dugu adiskidetasun hori. Uste dut, gainera, oinarri sendoak dituela gure adiskidetasunak. Zintzoa da, hurbila… Ohikoak direla suposatzen diren baloreak ditu, baina zoritxarrez ez dira ugariak. Balio horiek, politikara ekar daitezke.\nZintzotasunak politikan bidea egitea suposatzen du, eta ez ahalik eta azkarren heltzea helmugara. Ez luke edozerk balio beharko gure helburuak betetzeko. Indar politiko progresisten arteko Errenteriako udal gobernuaren zortzi urteko ibilbidean ‘marra gorri hori’ ez pasatzea oinarrizko irizpidea izan da.\nHurbiltasuna, politikan, bestearen lekuan jartzea da; aurkari politikoa etsai politiko bihurtzen duten dikotomiak apurtzen saiatzea. Beste gauzen artean, dikotomia horrek, oinaze eta sufrimendu handia eragin du gure herrian. Sufrimendu eta oinaze hori aitortzea oinarrizko urratsa zen elkarbizitza berreraikitzeko. Errenteria berreraikitze horren sinbolo bihurtu da. Julenen apustu irmorik gabe ez dut uste iritsiko zenik, askotan atseginak izan ez diren egoerak bere gain hartu behar izan baditu ere. Adibide bat. 2018ko irailaren 15ean Antonio Cedilloren omenezko ekitaldian sentitu nuen gizatasuna inoiz gutxitan sentitu dut. Gizatasun hori ekintza politikorako aukera berriak zabaltzen dituen tresna bihurtu da. Burujabetze printzipio oinarrizkoen oroigarri den gizatasuna.\nNegargarria izan zen PSEren gobernuengandik jasotako egoera ekonomikoa. Gobernu talde berriak (EH Bildu-Ezker Anitza) egindako lehen aurrekontuan, 10.000 eurotik beherakoa izan zen ekonomia-marjina. Ia 25 milioiko zorra, eta Gipuzkoako Foru Aldundiari agintaldiaren lehen hiru urteetan, urteko 4 milioi euro itzuli behar. Ekiteko gaitasuna erabat mugatzen zuen horrek guztiak. Hori guztia, gainera, gutxiengoa zuen gobernu batean, neurri batean batera jarduten zuen gehiengoa batzen zuten PSE, EAJ, eta PPren kontra. Egin beharreko lanaren zailtasunak, beldurra sortu beharrean, estimulua izan zen.\nHala ere, 2011-2015 agintaldian PSEren aurreko gobernuen praktikak apurtzea dakarten neurri sortak erabaki ziren. 2025 Plan Estrategikoa giltzarria izan da herriaren garapenerako; Errenteriako eragile sare ia osarekin egindako bide orria, eta ondorengo udal jarduera markatu duena neurri batean. 2015Eko udal hauteskundeek Errenteria Irabaziz subjektu politiko gisa azaltzea ekarri zuten. EH Bildurekin batzeak udalbatzaren gehiengo osoa lortzea suposatuko du, eta aurreko agintaldian hasitako eraldaketa bidea finkatzea. 2015-2019 udal legealdiko oinarrien hitzarmenaren gainean eraiki zen udal gobernu talde berria. Agintaldiaren helburu politikoak ezartzen dituen hamar orrialdeko agiria da. Agiri hori 300 lagun baino gehiagoren aurrean aurkeztu zen, eta horiek guztiek sinatu egin zuten herritarrekiko bi alderdiek hartutako konpromisoa erakusteko.\nHandia izan da oso zortzi urte hauetako jarduera. Udaltzaingoaren eredu aldaketa hurbileko polizia egiteko. Igogailuen bidez goiko aldeko auzoetako irisgarritasuna eta mugikortasuna bermatzeko ekintzen garapena. Herri kanpotik datozenentzat Errenteria inklusiboa egiteko apustua. Kultura sustatzea, ez ikuskizun soil gisa, garapen ekonomikoaren ardatz gisa baizik… Baina hiru gai nabarmendu nahi ditut.\nErrenteriako Udala bi urtean nabarmendu da (2017-2018) Estatuko 20.000 biztanletik gorako herrien artetik kohesioari eta justizia sozialari diru gehien dedikatzen dion udala izateagatik. Larrialdiko laguntzetan, Eusko Jaurlaritzak laguntza %7,8 igo duen bitartean, Errenteriako Udalak %877 igo du. Errenteriako Udal altxortegiaren une ekonomiko larrienetan ere, inor ez da gelditu larrialdirako laguntzarik jaso gabe administrazioan bitartekorik ez delako.\nIngurumen politikei dagokienean, berriz, 2014an hondakinen %31,8 bereizita jasotzetik 2018an %62,2 bereizita jasotzera pasa da. Udal instalazioetan energia kontsumoa %11 murriztu zen 2017an eta CO2 isurketak murriztu egin ziren, izan ere, 2016an baino 100 tona gutxiago isuri zituen herriak.\nAzkenik, udal administrazioa eguneratu egin da pertsonak erdigunean jartzeko. Zu! Zure Udala zerbitzuak udal azpiegitura zaharra eraldatu du, operatiboagoa eta funtzionalagoa den zerbitzua emateko. Antolaketa esfortzu izugarria suposatu du zerbitzu horrek. Zerbitzu filosofia horretarako jauziak, gainera, apustu teknologiko garrantzitsua suposatu du, eta prozedurak arrazionalizatzeko lan eskerga.\nJulen alkate izanik, ezberdinen arteko zortzi urteko udal gobernuek oinarri sendoak izan dituzte. Udal jarduna ez da inprobisatu ibilian, oinarri sendo batekin garatu baizik. Udal jarduna “abantaila propioak” bilatzen ez dituztenen babesen batuketa izan da. Ez da gainera izan udaletik harago garatu diren ekintza politikoen ‘erresonantzia kutxa’ hutsa. Azkenik, ‘alde humanoa’. Aurrera egiteko ezinbestekoa da konfiantza, egunean egunean eraikitzen dena, eta helburu garrantzitsu behar duena ezberdinen artean udal jardun politikoak egiteko garaian.\nErrenterian “ezberdinen arteko gobernu” esperientzia, nire ustez ona, ulertzeko giltzarrietako batzuk baino ez dira. Historia propioa duen errealitate bat, eta esperientzia bat sortu duena; ez da esportagarria, baina uste dut herriak eraldatu eta herritarren gehiengoaren mesedetara jarri ahal izateko udal politikak egiteko baliagarriak diren eredua izan daitekeela. Eta esperientzia horretan, Julenen papera erabakigarria izan da.\nPepe Mujika Uruguaiko presidente ohiak esan zuen bere garaian: ‘Ez noa, oraintxe iristen ari naiz’. Horrela sentitzen dut Julen Mendozak egin duen urratsa. Julen zu ere nire bidelagun izan zara, baina batez ere lagun.\nJose Manuel Ferradas.


Historia Unibertsala»Erdi aroa\nMonasterioak Erdi Aroan\nMonasterioak kristau fedea zorroztasunez eta otoitzean bizitzeko bizimodu gisa sortu ziren. Behe Inperioaren azken urteetan sortu zen erlijioa bizitzeko modu berri hau. IV.. endearen lehen erdian bi gertaera aipagarri izan ziren, monasterioen sorrera bideratu zutenak. Batetik, IV. mendearen hasieran san Antonio Abadeak anakoretismo erregeladuna sortu zuen, funtsean kristau aszesia bakardadean bizi behar zela zioen arren.\nSan Antonio Abadeak zehazturiko bizitza aszetikorako arauak eta Pakomio santuak sorturiko komunitate eredua izan ziren zenobioen oinarriak; gizonezkoez edo emakumezkoez osaturiko zentroak ziren zenobioak, eta horietatik sortu ziren lehenengo monasterioak.\nIV. mendearen bigarren erditik aurrera sistema hau ekialde guztira zabaldu zen. Zabaltze prozesu horretan apezpiku egoitzek hartu zuten monasterioak arautzeko eta kontrolatzeko ardura.\nBenito Nursiakoak Monte Casinoko monasterioa sortu zuen Italiako Campania eskualdean, VI. mende hasieran. Monasterioaren sortzaileak eratu zuen bertako erregela, «Regula Benedicti» izenekoa, monasterioko komunitatearen bizitza arautzeko.\nMonasterioko kideak monasterioan bertan bizitzera behartzen zituen erregela horrek; era berean, pobretasun eta kastitate botoak egin behar zituzten, eta abade baten agintea eta zuzendaritza onartu behar zuten; lekaideek eskulanak egiten eta otoitzean igarotzen zuten denbora. Erregela hark finkatu zituen Mendebaleko monasterioen oinarriak, eta monasterioak antolatzeko eredu gisa hartu zen. Lanean eta otoitzean oinarrituriko antolaketa hark Elizak agintzen zuenetik kanpora egiten zen aszesi baten gehiegikeriak murriztea eta monasterioetan, oro har, jende pobrea hartzea, gaisoak zaintzea eta irakaskuntzan aritzea zuen helburua.\nLekaideen jarduera nagusiak nekazaritza, abeltzaintza eta ardogintza ziren. Horiei esker beren kabuz ateratzen zuten bizitzekobehar zutena, eta otoitzean eta irakaskuntzan ematen zuten eguna; ikerketa eta jakituria gune bihurtu ziren monasterioak horrela. Idatzi sakratuen ikaskuntzaren garrantzi handiko guneak ziren, baina historiako, literaturako eta antzinate grekolatindarretik jasotako gainerako ezaguerak ere ikasten ziren haietan.\nNekazaritza-abeltzaintza ekoizpenaren, ikaskuntzaren eta erregela beneditarrean oinarrituriko antolamendu honen arteko konbinazioa Europa guztira hedatu zen.\nZeregin horiez gainera, lekaideen lana zen erlijio paganoa zuten Europako herriak kristau federa bihurtzea.\nIX. mendean Benito Anianekoak Monte Casinoko erregela eraberritu zuen. Beneditar erregela zorrotz betetzea zen hark proposaturiko aldaketa nagusia. Izan ere, monasterioek ongizate materiala lortu zuten eta horrek ohiturak lasaitzea eta molde izpiritualetan utzikeria ekarri zuen. Aldi berean, abade asko garrantzi handiko pertsonaia izatera iritsi ziren eta eskumen handia izan zuten Erdi Aroko Europako agintean. Izan ere, feudalismoa zen Europako gizarte egitura nagusia eta monasterioetako abadeek aginpide feudalaren babesean sorturiko jaun laikoen antza hartu zuten gero eta gehiago.\nMonasterioek bilduriko aberastasun eta ondasunek ematen zien ospea, lurren jabetzak eta beren jabegoak ustiatzetik lortzen zituzten irabaziek batez ere.\nHorrela, lurra ereiteari utzi zioten lekaideek apurka-apurka, eta nekazarien esku utzi zituzten lan hura; eta azkenean, nekazariak monasterioen jopu edo kolono bihurtu ziren. Abade askok zeinek bere gudutaldea eratu zuen, beren babespeko zaldunekin, eta monasterioak lortzen zituen ondasunekin ordaindu ohi zituzten. 1000.. rte inguruan gotzainen mailako garrantzia zuten abade askok.\nBenito Anianekoak Europako Mendebaleko monasterioetako bizitza lehengoratzekoahaleginak egin zituen arren, monasterioak jaurerri gisa antolatu ziren eta lehia bizia sortu zen haien jurisdikzioaren eta errenten gaineko eskumena zela-eta. Zenobioek eskuratutako pribilejio, mesede, salbuespen eta jurisdikzio eskumenek munduko ondasunen jabe bihurtu zituen. Monasterio batek eskumena zuen Erdi Aroko mendebaleko zenbait lurraldetan barreiaturiko bigarren mailako monasterioen gainean. Eta haietara biltzen ziren beren arimak monasterioaren zaindariaren babespean jarri nahi zituzten herritarrak.\nBatetik, nekazari askok bilatzen zuen abadearen babesa eta monasterioko zaindariarena; batzuetan beren lurrak eta familiak zenobioari lotzen zizkioten horretarako. Bestetik, klase aristokratikoak babes izpirituala bilatzen zuen, eta beren seme-alaben heziketa lekaideen esku uzten zuten aristokraziako kide askok; horren truke ondasunak ematen zizkioten monasterioari.\nEra berean, noble askok beren familiaren eta monasterioaren arteko lotura bilatu zuen, beren senitartekoak monasterioan sartu eta abade kargua eskura zezaten ahaleginak eginez. Beste noble eta errege batzuek monasterioen mugimendua bultzatu zuten, beren lurretan monasterioak sortu eta haiei ondasunak, errentak, pribilejioak eta gizonak emanaz.\nMonasterioetako iraultza (X-XI. m.)\nX. mendeaz gero egin ziren ahalegin zorrotz eta sakonenak Europako monasterioak hartzen ari ziren bidea alde batera uzteko.\nClunyko monasterioan (910ean sortu zuen Akitaniako dukeak) Europako monasterioak berregituratzeko erreforma bat egin zen. Erreforma hori egiteko arrazoia Benito Anianekoaren erreforma indarrean jartzea zen, erregela beneditarra mantentzea. Clunyko mugimenduak monasterioetako ekoizpena eta jestioa eraberritzea eskatzen zuen.\nLekaideek zorrotz bete behar zuten erregela beneditarra eta erregela haren edukiekin bat etorriko zen bizimodua izan behar zuten.\nMonasterioetako disziplina aztertu eta zorroztu egin zen. Aldaketa nagusietako bat izan zen monasterio guztiak aita santuaren eskumenean biltzea. Horrek esan nahi zuen eten egin behar zituztela lekuan lekuko jaunekin eta erregeekin eraturiko loturak. Horrek abadeen nagusitasuna nabarmendu zuen gainerako lekaideen aurrean eta orobat monasterio nagusiaren mende zeuden gainerako monasterioen aurrean. Monasterioen federazio bat eratu zen Clunyren itzalean. Monasterio horiei guztiei batasuna ematen ziena Erromarekiko lotura eta monasterio nagusiarekiko mendekotasuna zen. Haietan guztietan monasterio nagusiaren aginduak betetzen zituzten.XI. mendean zehar Europa guztiko ia berrehun monasteriok kongregazioa osatu zuten Clunyren babesean. Clunyko abadeek XI. mendean egindako lanaren ezaugarri nagusietako bat liturgiaren eta elizkizunen garrantzia azpimarratzea izan zen. Horrek lekaideen eskulanaren garrantzia txikitu zuen. Otoitz egitea zen garrantzizkoena.\nHala ere, lanean jarraitu zuten, nahiz eta horrek monasterio barneko lekaideen arteko bereizkuntza nabarmendu zuen. Izan ere, ordenatuek, apaiz edo elizgizonak, otoitzean eta elizkizunak ospatzen igarotzen zuten denbora gehiena; aldiz, anai legoek eskulanak egin eta monasterioaren lurrak ustiatu behar zituzten. Guztiak ere klausuran bizi ziren eta otoitzaren, apaltasunaren eta penitentziaren izpiritua debozioz lantzen zuten.\nHortik elizkizunen oparotasun eta ugaritasuna.\nHala ere, Clunyren mendeko monasterioek gero eta ondasun gehiago eskuratu zituzten eta gero eta mendeko gehiago izan zituzten. Izpirituaren alorra eraberritu eta monasterioen antolaketa zentralizatua lortu arren, garrantzi handiko jaurerriak izan ziren gerora ere.\nGauzak horrela zirelarik, erreforma berriak gauzatzeko ahaleginak egin ziren. XII.. ta XIII. mendeetan antolatu ziren erreforma saiakera nagusiak. Horietan garrantzizkoena Claravalko abatetxearen babesean sortu zen. Bernardo santuak, monasterio hartako abadeak, monasterioei beren ondasunak eta aberastasun materialak kentzeko proposamena egin zuen. Arau beneditarra zorrotz bete behar zela zioen, eta monasterioek mendekorik edo jopurik ez zutela izan behar azpimarratu zuen. Horiek izan ziren zistertar mugimenduaren oinarriak.\nZistertar mugimenduaren bidez idealaszetikoak eta mundutik bereizitako bizitza bakartia berreskuratu zuten monasterioek.\nApaltasuna, laztasuna eta penitentzia ziren monasterioen oinarri nagusiak. Clunyk zentralizaturiko egiturak zutik zirauen artean, baina haien irabazpide bakarrak monasterioen lurrak lantzen zituzten kolonoen edo anai legoek egiten zituzten lanen bidez lortutakoak ziren. Liturgia soildu zen, eta alde batera utzi ziren Clunyk emandako ospea eta arrandia. Horrez gainera, aita santuarekiko lotura zuzena eten zen, eta zenobio bakoitzaren hurbilenekÔ gotzaiari loturik gelditu ziren monasterioak. Aldaketa horien ondorioz lekaideek kontenplazioan oinarritu zuten beraien jarduera, eta alde batera utzi zituzten predikazioa eta arimen gidaritza.\nAldaketa hauek egiteko arrazoia zen monasterioetako bizitza kristautasun komunitarioaren isla izateko nahia, nahiz eta monasterioetako bizimodu bakarti eta munduaz kanpokoa zen eta gizartetik nolabaiteko urruntzea zekarren. Apaltasunaren, laztasunaren, aszesiaren eta penitzentziaren balioak goresten ziren munduaren alde, Kristoren fedeak zabaldutako idealen bidez laguntzeko hurkoari. XII. mendearen amaieran bertute horiek lantzeko beste bide bat zabaldu zen.\nAntzinako kristautasunaren balioak berreskuratzeko asmoz, eskeko ordenak sortu ziren XII. mendearen bigarren erdian. Monasterioetako bizitzan oinarrituriko kongregazioak eratu zituzten, baina ordena hauetako anaiek ez zuten monasterioan sartu beharrik.\nOrdena bateko kide ziren: monasterioa haien bizitokia besterik ez zen. Ordena hauen zeregina zen talde bizitzaren balioak zabaltzea eta balio horiek kontenplazio bizitzatik eratorritako aszesiaren idealen bidez praktikara eramatea. Eguneroko bizitza aldebatera utzi eta leku bakarti batera aldatu gabe, anai hauek elizari laguntzeko lan egiten zuten, aita santuari laguntzen zioten herria hezten.\nSan Frantzisko Asiskoak bideratu zuen erreforma hura, eta horrela sortu zuen frantziskotarren ordena. Honorio III.a aita santuak ezagutu zuen ordena hori 1223an. Ordenaren helburu nagusia herritarren debozioa sendotzea, penitentzia eta errukia praktikatzea eta elizak agintzen zituen balio kristauen aldeko lan intelektuala egitea zen.\nHasieran, herritarren errukiari esker bizi ziren, limosnei esker. Haien monasterioek ez zuten jabego handirik, ez baitzuten bizitzeko ondasunak pilatzeko helburua. Ordena honek pobretasuna aldarrikatzen zuen, goi mailako balio moral gisa.\nEra honetako ordenak laguntza handikoak izan ziren Elizaren interes tenporal eta izpiritualak babesteko. Hala izan zen, adibidez, Domingotarren ordena, sinesgabeak kristautasunera bihurtzeko eta elizako hierarkiaren begirunea sustatzeko predikatzen aritzeko sortua. 1216an sortu zen eta haren zeregin nagusia Erdi Aroko mendebaleko hereseei esestea izan zen. Aita santuak Inkisizioaren Ofizio Santuaren bidez fedea eta elizaren dogma betearazteko zeregina agindu zion 1231n.\nMonasterioetako bizitzan izandako aldaketa hauek herritarrek elizan eta kristau fedean parte har zezaten egin ziren. Ideal hauen baitan ordena berriak eratu ziren eta erregela berriek indartu egin zuten elizaren aldeko lana. Baina denbora joan ahala fedea sentitzeko, bizitzeko eta pentsatzeko era beriei aurre egin behar izan zien elizak.\nBeste aldaketa batzuk gertatu ziren. Elizako hierarkiak sinesgarritasuna galdu zuen, oparotasunean bizi baitzen eta predikatzen zituzten bertuteak bertan behera utzi baitzituzten, eta garai modernoan fedeak jasan zuen erreforma ekarriko zuten lehenengo aldaketak gertatu ziren.


Irekia Eusko Jaurlaritza - Gobierno Vasco :: EHAA xedapena 201902909\nAldizkariaren data: 2019-06-14 Aldizkari honetan argitaratua: 2019112\nIRAGARKIA, 201 9ko ekainaren 6koa, Familia Politikako eta Aniztasuneko zuzendariarena, zeinaren bidez jakinarazten baitira Euskal Autonomia Erkidegoko Izatezko Bikoteen Erregistroan egindako inskripzio batzuk amaitutzat jotzeko alde bakarreko erabakiak.\nXedapenaren data: 2019-06-06\nHurrenkenaren zenbakia: 201902909\nAipatutako erabakiak zuzenean jakinaraztea lortu ez denez, iragarki hau argitaratzen da, Administrazio Publikoen Administrazio Prozedura Erkidearen urriaren 1 eko 39/201 5 Legeak 44. artikuluan eta Euskal Autonomia Erkidegoko Izatezko Bikoteen Erregistroaren erregelamenduaren maiatzaren 1 6ko 1 55/201 7 Dekretuak 1 9. artikuluan xedatutakoa betetzeko.\nInteresdunek baliogabetzeko eskabideak eskuragarri dituzte Bizkaiko Izatezko Bikoteen Erregistroaren bulegoan.\nVitoria-Gasteiz, 201 9ko ekainaren 6a.\nEusko Jaurlaritzak Bruselan azaldu ditu Euskadin lan-esplotazioaren prebentzioan garatzen diren jardunbide egokiak\nEtxebizitza Sailak zuzenean jakinaraziko die Etxebiden inskribatutako 54.000 pertsonei haien tramiteen egoera\nIRAGARKIA, 2019ko maiatzaren 24koa, Familia Politikako eta Aniztasuneko zuzendariarena, zeinaren bidez jakinarazten baitira Euskal Autonomia Erkidegoko Izatezko Bikoteen Erregistroan egindako inskripzio batzuk amaitutzat jotzeko alde bakarreko erabakiak.\nEDIKTUA, 2019ko urtarrilaren 3koa, Familia Politikarako eta Aniztasuneko zuzendariarena, zeinaren bidez jakinarazten baitira Euskal Autonomia Erkidegoko Izatezko Bikoteen Erregistroan egindako inskripzio batzuk amaitutzat jotzeko alde bakarreko erabakiak.\nIRAGARKIA, 2019ko azaroaren 6koa, Familia Politikako eta Aniztasuneko zuzendariarena, Euskal Autonomia Erkidegoko Izatezko Bikoteen Erregistroan egindako inskripzio batzuk amaitutzat jotzeko alde bakarreko erabakiak jakinaraztekoa.\nIRAGARKIA, 2017ko abuztuaren 2koa, Familia Politikako eta Aniztasuneko zuzendariarena, zeinaren bidez jakinarazten baitira Euskal Autonomia Erkidegoko Izatezko Bikoteen Erregistroan egindako inskripzio batzuk amaitutzat jotzeko alde bakarreko erabakiak.\nEDIKTUA, 2019ko irailaren 6koa, Familia Politikako eta Aniztasuneko zuzendariarena, Euskal Autonomia Erkidegoko Izatezko Bikoteen Erregistroan egindako inskripzio batzuk amaitutzat jotzeko alde bakarreko erabakiak jakinaraztekoa.


"Konpromisoa" eskatu diete Altsasuko Gurasoek Europako parlamentariei | Politika | Berria\n"Konpromisoa" eskatu diete Altsasuko Gurasoek Europako parlamentariei\nEuropako Parlamentuan izan dira Pozueta eta Goikoetxea, eta bilerak egin dituzte zenbait talderekin. Espainiako Auzitegi Gorenak etzi aztertuko du gazteen auzia\nBel Pozueta eta Edurne Goikoetxea, gaur, Europako Parlamentuan. BERRIA\nAltsasuko Gurasoak plataformako kideak Estrasburgon daude, Europako Parlamentuak han duen egoitzan, eta bilerak izan dituzte zenbait talde parlamentariorekin, Altsasuko auziko gazteen egoera zertan den azaldu eta eskaera zehatza egiteko: parlamentariek Europako Batzordeari eska diezaioten auzibidea «gertutik» jarraitzeko.\nGUE/ENL ezkerreko talde parlamentarioarekin eta Greens- EFA Europako Aliantza Librea taldearekin batzartu dira gaur Bel Pozueta eta Edurne Goikoetxea, eta bihar ere aurrez aurreko bilera izango dute zenbait parlamentarirekin. Gaurko bi bileren arteko atsedenaldian mintzatu da Pozueta BERRIArekin: «Ez genuen hainbeste jende espero; aretoa parlamentariz beterik egon da. Bilera laburra izan da, baina oso zehatza: egoera azaldu diegu, salatu dugu behin-behineko espetxealdian hiru urte daramatzatela, epaia irmoa ez den arren, gogoratu dugu bere garaian Frans Timmermansek [erakundeen arteko arloko komisarioak] hartu zuela afera gerturik jarraitzeko konpromiso pertsonala, eta eskatu dugu konpromiso hori berresteko».\nParlamentari batzuek esan dute zuzenean eramango dutela gaia Timmermansengana. Hori dela eta, «pozik» daude espetxeratutako gazteen gurasoak: «Gure auzia haien agendetan egotea nahi dugu, eta haien eskuetan dagoen guztia egin dezaten injustizia hau bukatzeko».\nEspainiako Auzitegi Gorenak bihar aztertuko du Altsasuko jaietan izandako liskarrarengatik espetxeraturik dauden gazteen auzia. Pozuetak dio «kontu handiz» ikusten dutela Gorenak egin beharreko saioa: «Ibilbide honetan jaso ditugun epaiak hain gogorrak eta hain bidegabeak izan direnez, Gorenarena ere kontu handiz ikusten dugu».\nDena dela, gurasoek badakite oraingoan Gorenaren eskuetan dagoela auzia amaitzeko aukera: «Hiru urte daramatzagu kontu honekin, gazteek hiru urte daramatzate kartzelan, hau neurri guztietatik kanpo dago, eta bukatzeko aukera badugu».\nEspainiako Auzitegi Nazionalak, emandako bi epaietan, ebatzi zuen Altsasun 2016ko urrian gertatutakoa ez zela terrorismo delitua izan, eta fiskaltzak eta akusazio partikularrek ez zuten helegiterik jarri erabaki horren kontra. Beraz, Auzitegi Gorenak ez du afera horren inguruan eztabaidatuko. Beste kontu batzuk izango dituzte aztergai: akusatuak absolbitu behar ote diren, edo jarri dizkieten zigorrak murriztu daitezkeen.